
Hugenotten malovaniya êzdiyan dikin 


Die Êziden 

"ölaubcnsfîîjcîiiiimi'' in Dculschland 





L i bajarê Bad Karlshafena 
Almanyayê pêşengehek 
bi navê "Êzdî - penabe- 
rên olî li Almanyayê" 
hate vekirin. 

Pêşengeha li mûzexaneya Hu- 
genotten (Deutschen Hugenot- 
ten-Museum) bi govendên Koma 
Laleşê ya ji bajarê Celle hate ve- 
kirin. 

Serokê komela Civaka Huge- 
notten keşe Dr. Andreas Flick ev 
demek bû bi nûnerên ciavak êzdî 
ya li Celle re ji bo vê pêşangehê 
amadekarî dikirin. 

Keşe Flick di axaftina vekirinê 
de bal kişand li ser zexta olî ya li 
ser êzdî û protestanên Fransayêx 
yên ji beriya 300 salan û diyar 
kir ku gellek nêzîktayî di nav- 
bera şêweya wê zilma li wan ha- 
tiye kirin heye: "Kesên ji van 
herdu olan gellek caran ji neçarî 
veşartin ka ji kîjan olê ne. Ji bo bi 


awayekî azad ola xwe bijîn, dev 
ji welatê xwe berdan û koçberî 
Almanyayê bûn." 

Herwiha armanca pêşengehê 
jî wekî hevtêgihiştin û xweşbî- 
niya di navbera netew û olan de 
hate nîşandan. Hugenotten ji 
mezheba protestan ê Fransayê 
ne û gellek ji wan ji ber zextên olî 
û mezhebî yên li ser wan reviya- 
bûn Almanyayê. 

Pêşangeha "Êzdî - penaberên 
olî li Almanyayê" ji 16 tabloyên 
ku jiyan, ol û dîroka êzdiyên li 
Almanya û Kurdistanê radixînin 
ber çavan pêk tê. Ji van tabloyan 
yek jê ji bo bîranîna nivîskarê 
alman yê bi nav û deng Karl May 
yê ku di pirtûka xwe ya bi navê 
"Li Kurdistana berî" de gellekî bi 
qencî behsa êzdiyan kiribû. Hate 
diyarkirin ku pêşangeh wê heta 
31ê cotmehê ji bo serdanê vekirî 
be. 



Şagirtên misilman 
mecbûr in biçin 
dersa avjeniyê 



D adgeha Bilind a Îdarî 
ya Almanyayê biryar 
da ku şagirtên keç yên 
misilman mecbûr in 
beşdarî dersa ketinavê bibin. Lê 
belê ji ber sedemên olî ew dika- 
rin cilên ketinavê yên girtî wer- 
bigrin. 

Malbateke ji Maroko ya li ba- 
jarê Frankfurtê dijî nedixwast 
ku keça wan a 11 salî bi şagirtên 
kurik re beşdarî dersa avjêniyê 
bibe. Digel hewldanên dibistanê 
jî, malbatê destûra keça xwe ne- 
dabû. Li ser vê yekê jî mamos- 
teyê wê di dawiya salê de nota 
herî xerab dabû şagirtê. 

Ji bo ku ev yek were sererast- 
kirin, malbatê serî li Dadgeha 
Îdarî ya li Leipzigê da. Lê bir- 
yara dadgehê dilê malbatê xweş 
nekir. Dadgehê di biryara xwe 


de (BVerwG 6 C 25.12) diyar kir 
ku şagirt mecbûr in beşdar 
dersa ketinavê bibin. Lê belê 
kesên bixwazin, dikarin ji ber 
hesasiyeta olî cilên ketinavê yên 
nuxumandî li zarokên xwe 
bikin. 

Derbarê biryarê de wezîra 
perwerdê ya eyaleta Hessenê 
ku Frankfurt jî bajerekî di nava 
vê eyaletê de ye, Nicole Beer 
kêfxweşiya xwe ji bo biryarê 
derbirî. Beer diyar kir ku ev 
biryar wê ji bo mînakên din yên 
bi vî rengî li Almanyayê rûdidin 
jî bibe emsal. Wezîra perwerdê 
herwiha destnîşan kir ku bir- 
yara ji bo cilên ketinavê yên laş 
dihemînin jî hem rê ji bo pêka- 
nîna baweriya olî û hem jî pê- 
kanîna peywira perwerdê 
vedike. 



n i a a 

Polisen 

Bremenê 


Mehelmiyan 
vekirin i 


olîsê bajar-eyaleta 
Bremen a Almanyayê 
li ser daxwaza Par- 
tiya Xiristiyanên De- 
mokrat (CDU) 
naveroka dosyayên li ser "Kurdên 
Mehelmî" eşkere kir. 

Li gor daneyên polîs, 2590 Me- 
helmî li Bremenê dijîn û piraniya 
wan xizmên hev in. Bi taybetî ci- 
wanên wan bi sedan sûcên krîmî- 
nalî pêk anîne. Herwiha tê 
diyarkirin ku pirraniya wan ji 
Libnanê hatine Almanyayê û di 
navê sûcên ew dikin de ji dizî, 
şantaj û lêdanê bigire, heta bazir- 
ganiya maddeyên hişbir jî heye. 
Derbarê hejmara sûcên hatine 
kirin jî ev agahdarî tên dayin: Di 
sala 2011ê de bi giştî 417 Mehel- 
miyan 404 sûc li Brêmenê pêk 
anîne. Par jî 404 Mehelmî tevlî 
816 sûcan bûne. Ji Mehelmiyên li 
Bremenê dijîn 924 kes hemwela- 
tiyên Alman in û ev yek pêşiya 
dersînorkirina kesên beşdarî 
sûcan jî dibin digire. 

Di 16 rûpelên ku polîsê Bre- 
menê li ser daxwaza CDU ji bo se- 
natoya eyaleta Bremenê amade 
kirine, daneyên îsal û du salên 
derbasbûyî di nava xwe de dihe- 
wîne. Li gor tomarên polîs, îsal jî 
li Bremenê 215 Mehelmiyan 348 
sûc pêk anîne. 


Pêşketin hene lê têrê nakin 

Polîs diyar dike ku ji van sûcan 
bi giştî % 33,78 şantaj û tehdît 
in. Herwiha serê % 21,6 kesên 
tevlî sûcan bûne jî bazirganiya 
maddeyên hişbir kirine. Hejmara 
lêdan û birîndarkirinên ku ew 
tevlî bûne jî % 19 e. 

Xaleke din a balkêş jî ew e ku 
ji her çar qereqolên polîsên Bre- 
menê sê jê bi krîmîneliya ciwa- 
nên mehelmiyan ve mijûl dibin. 

Derbarê hewla daxistina sûcan 
a bi rêbazên cuda jî, Senatorê 
bajar-eyaleta Bremenê Ulrich 
Maeurer ku ji partiya SPD ye, 
diyar kir ku wan navbeynkarekî 
çandê kiriye di dewrê de û ev 
navbeynkar bi taybetî bi çarese- 
riya pirsgirêkên malbatên Me- 
helmiyan ve mijûl dibe. Bi vê 
yekê jî pêşketinên erênî hatine 
bidestxistin û hejmara sûcên 
kesên temenê wan di navbera 7 
û 17ê de ye ji sala 2010 heta 
2012ê ji 92an daketiye 86an. 
Derbarê babetê de Wilhelm Hin- 
nersê ji partiya CDU jî destnîşan 
kir ku hejmara sûcên têne pêka- 
nîn gellekî li ser yên xelkên din 
ên li deverê ye û ew hêjî ji înteg- 
rasyona malbatên xeternek ên 
Mehelmiyan dûr in. 

Zeki Ozmen 


R êxistina sîxuriyê 
ya welatê Luk- 
semburgê bi şo- 
pandina endama 
berê ya meclisa 
bajarê Luksem- 
burgê kete di rojevê de. Sedemê 
vê şopandinê jî têkiliya endama 
meclisê ya berê Janine Frish bi 
rojnamegera kurd Zubeyde Ersoz 
re ye. Li ser vê yekê hikûmeta 
Luksemburgê bi lez daxuyanî da 
û îdia kir ku Janina Frish qet bi 
awayekî rasterast nebûye ar- 
manca şopandina istixbarata wî 
welatî. 

Endama berê ya meclisa bajarê 
Luksemburgê Janina Frish ya ji 
partiya dêi Lênk (Partiya Çep) bi 
daxuyaniyeke çapemeniyê diyar 
kir ku ew heta ji beriya çend me- 
hekî ji ber têkiliya xwe ya bi roj- 
namevana kurd Zubeyda Ersoz re 
ji hêla rêxistina sîxurî ya Luxen- 
burgê SRELê ve hatiye şopandin. 
Di berdewamiya axaftina xwe de 
wê bal kişand li ser wê yekê ku bi 
armanca ew çav li dosyaya xwe 
ya li cem istixbarê bigerîne, wê 
serî li serdozgeriyê daye. Cîgirê 
serdozgeriya Luksenburgê Geor- 
ges Frisch di bersivnameyê de 
diyar kiriye ku li cem istixbaratê 
dosyayek li ser navê wê hebû lê 
belê ew dosya ji beriya demeke 
kurt hatiye girtin. Wiewens her- 
wiha daye zanîn ku çavdêrî û 
agahdariyên neqanûnî ji dosyaya 
navderbasbûyî hatine deranîn. 
Cîgirê serdozger Georges Frisch 
berpirsiyarê şanda xebatê ya dos- 
yayên ji hêla istixbaratê ve têne 
komkirin e. Lijneya kontrolê ya 
ku ew birêve dibe, hem naveroka 
dosyayan kontrol dike û hem jî 
biryarê dide ka dosya dikarin 
werin dîtin an jî naveroka wan di- 
kare were jêbirin. 

Bûyerê gotinên 
serokwezîr derewand 

Rojnamevana kurd Zubeyde 
Ersoz di sala 2006ê de li Luksen- 



Rojev 3 





nine Frish, hikûmeta Luxenborgê 
jî bi daxuyaniyekî diyar kir ku di 
meseleyê de şaşfêmkirinek heye 
û ji hêla SRELê ve ti dosya li ser 
navê Frish nehatine vekirin. Lê 
belê di dosyaya Zubeyde Ersoz de 
navê endama berê ya meclisa ba- 
jarê Luksemburgê Janina Frish 
derbas bûye. 

Serokwezîrê Luksemburgê 
Jean-Claude Juncker jî di rojên 
derbasbûyî de diyar kiribû ku 
SREL şopandinên siyasî nake. Ja- 
nina Frish jî ev gotinên serokwe- 
zîr bi bîr xist û diyar kir ku 
girêdana dosyayekî li ser wê be- 
revajî daxuyaniya serokwezîr e. 

Sîxûran dengê 
serokwezîr jî tomar kirbûn 

ekiliya we ya bi 
Kurdekê re bû sedema 
şopandina îstixbaratê 


Di vê navberê de lijneyek bi 
navê Komîteya Welatiyan jî ji lij- 
neya kontrolê ya dosyayên SRELê 
xwast ku pêşî li jêbirina naveroka 
dosyayên istixbaratî were girtin. 
Di daxwaznamê de hate diyarki- 
rin ku pêwist e naveroka hemû 
dosyayan radestî saziyên bêalî 
werin kirin û divê kesên li ser 
navên wan dosya hatine vekirin 
bikaribin naveroka dosyayên xwe 
bibînin. 

Li Luksemburgê di navbera 
salên 1984 û 1986ê de gellek 
avahiyên fermî û binesazî hati- 
bûn teqandin û dû re jî hatibû 
îdiakirin ku hinek saziyên dew- 
letê bi xwe di bin pişt van bûye- 
ran de ne. Armanca vê yekê jî 
wekî daxwaza xurtkirina polîs û 
artêşê hatibû nîşandan. Pişre jî 
diyar bûbû ku serokwezîr jî di 
nav de, gellek kes ji ber vê bûyerê 
beyî bingeheke yasayî ji hêla rê- 
xistina sîxurî SRELê ve derbarê 
bûyerê de hatine guhdarîkirin. Ev 
yek jî bûbû sedem ku gellek kes 
bixwazin bizanibin ka dosya ji 
hêla rêxistina Luksemburgê ya sî- 
xuriyê de li ser wan hatine veki- 
rin. Endama berê ya meclisa 
bajarê Luksemburgê Janina Frish 
ya ji partiya dêi Lênk jî li ser vê 
yekê serî li lijneya kontrola dos- 
yayên ku ji hêla SRELê ve hatibûn 
vekirin dabû. 


Ersoz endama PKKê ye fermana 
girtina wê dabû înterpolê. Zu- 
beyda Ersoz zêdeyî sê mehan di 
girtîgehê de mabû girtî û ji bo 
protestokirina rewşa xwe ketibû 
di greva birçîbûnê de. Piştî ew bi 
ling û destên qeydkirî anîbûn 
dadgehê, ew serbest hatibû ber- 
dan. 

Ji hêla din ve li ser gotinên Ja- 


burgê serî li mafê penaberiyê 
dabû. Ji ber înterpol li ser dax- 
waza Tirkiyeyê li Ersoz digeriya, 
ew hatibû girtin û girtina wê li 
Luxenburgê bûbû yek ji rojevên 


sereke. Ji bo dernesînorkirin û 
serbestberdana wê ji hêla sazî û 
partiyên cuda yên Luxenburgê ve 
pêleke çalekiyên piştgiriyê hatibû 
lidarxistin. Tirkiye ji ber îdiaya ku 


Li hejmara kêm ya şêniyên Luksemburgê nenêrin 




Li jor Janina Frish 
û li kêlekê Zubeyde Ersöz 



Swîsre wê derbarê penaberên 

ji Sun leze bike 


P iştî hefteyên der- 
basbûyîjibobir- 
yardayîna bi lez 
ya li ser rewşa 
penebarên ji Sûrî yên li 
Swîsre, Daîreya Karûbarê 
Koçberan ya Swîsre 
(BFM) sozên nû dan. 

Gellek penaberên ji 
Sûrî ev bi salan e li Swîsre 
serî li mafê penaberiyê 
dane lê heta niha derbarê 
rewşa wan de biryar ne- 
hatiye dayin. Ev yek jî 
dibe sedem ku ew nizani- 
bin ka wê rewşa wan a si- 
berojê ya li Swîsreyê bi çi 
şêweyî berdewam bike. 

Li ser çalekiyên pêk 
hatin, Daîreya Karûbarê 
Koçberan ya Swîsre diyar 
kir ku ew ê heta serê salê 
biryarê derbarê hemû 


penaberên ji Sûrî yên heta da- 
wiya sala 2009ê serî li penabe- 
riyê dane bidin. Derbarê rewşa 
penaberên ku piştî 2009ê hatine 
Swîsreyê jî çav li rê ye ku BFM di 
demeke kurt de biryarê bide ka 
wê bi çi şêweyî ligel wan tevbi- 
gere. 

Daîreyên Swîsre derbarê serî- 
lêdanên penaberiyê zû biryarê 
dide ka wê wan paşde rêkê we- 
latê ku jê hatine yan jî mafê pe- 
naberiyê bide wan. Lê ji dema 
şerê li Sûrî destpêkiriye, ji hêlekî 
ve penarên ji Sûrî paş de nayên 
rêkirin û ji hêla din ve biryar 
derbarê serîlêdana wan de nayê 
dayin. 

Penaber dikarin vîzeyê ji xiz- 
mên xwe re bistînin 

Ji hêla din ve wezîra dadê yê 
Swîsre, Simonetta Sommaruga 
di rojên derbasbûyî de diyar ki- 


ribû ku kesên ji Sûrî yên li 
Swîsre dijîn, dikarin vîzeyê ji bo 
mirovên xwe wergirin. Lê belê 
kesên bixwazin bi vê yekê rabin, 
pêwist e statûya wan a penabe- 
riyê hatibe qebûlkirin. Herwiha 
divê ew lêçûna bilêta balefirê, 
bîm û xanî jî li ser xwe bigirin. 
Kesên bi vê rêyê werin wê bika- 
ribin 3 mehan bi vîzeya xwe li 
Swîsre bijîn. Ew dikarin piştî vê 
demê jî serî li mafê penaberiyê 
bidin. 

Li Swîsre derdora 6 hezar 
kesên ji Sûrî dijîn û ji van zêdeyî 
1600 kesî mafê penaberiyê stan- 
diye. Swîsre li ser daxwaza 
UNCHRê di sala 2012ê de jî 70 
penaberên ji Sûriyê yên ji nava 
şer reviyabûn wergirtibûn û bir- 
yar dabû ku di sê salên pêşde jî 
500 penaberan bi heman şêweyî 
bide anîn. 

i Başûrê Kur- 
distanê 4. hil- 
b i j a r t i n ê n 
parlamentoya 
Kurdistanê di 
roja şemiya 21ê îlonê de 
pêk hatin. Li gorî encamên 
nefermî yên hilbijartinê ku 
heta dema çapê gihiştin 
ber destê Rûdawê, Partiya 
Demokrata Kurdistanê 
(PDK) bi rêjeya % 36.9ê 
dengan partiya yekem e. 
Herwiha Tevgera Goran bi 
% 23.2 yê dengan kete 
pêşiya duyemîn ya li parla- 
mentoya Kurdistanê û cihê 


Hevkêşeyên Parlamentoya Kurdistanê guherîn 


PDK yekem, 

Goran duyem, YNK sêyem e 


Yekîtiya Niştimanî ya Kur- 
distanê (YNK) stand. Şirîka 
hikûmeta Herêma Kurdis- 
tanê heta niha 16.8ê den- 
gan wergirtiye. Yekgirtûya 


Îslamî ya Kurdistanê û Ko- 
mela Îslamî ya Kurdistanê 
(Komel) jî hejmareke ber- 
biçav ya dengan wergirtin. 
Di hilbijartinan de bi 


giştî 1129 namzed ji bo bi- 
destxistina 111 kursiyên 
parlamentoyê têkoşiyan. Ji 
2 milyon û 839.012 hilbijê- 
rên li parêzgehên Silêmanî, 


Hewlêr û Duhokê yên He- 
rêma Kurdistanê bi giştî 
rêjeya hilbijartinê % 73.3 
bû. 

Li hêla din Komîsyona 


Bilind a Hilbijartinan ragi- 
hand ku encamên hilbijar- 
tinên parlamentoya 
Kurdistanê vê hefteyê 
nayên eşkerekirin. Serokê 
komîsyona hilbijartinan 
Serbest Amêdî ji Rûdawê 
re ragihand ku encamên 
hilbijartinên parlamentoya 
Kurdistanê wê hefteya bê 
werin eşkerekirin. Biryar 
bû roja 26ê îlona 2013ê 
encamên hilbijartinan bên 
ragihandin. Serbest Amêdî 
derheqê sedema derenke- 
tina encamên hilbijartinan 
de tiştek negot. 


Encamên 
nefermî yên 
heta niha 


PDK 

36.89 % 1 695,625 

Gorran 

23.16 % | 436,825 

YNK 

16.77 % | 316,248 

Yekgirtû 

10.27 % | 193,600 

Komel 

6.66 % | 125,500 

Partiyên 

Din 

6.25 % | 117,940 




699,004 Hejmara dengan 
Ji 1,685,738 Hejmara dengan 



746,126 Hejmara dengan 
Ji 1,885,738 Hejmara dengan 



46,000 

91,072 

58,000 

130,000 

292,309 

81,623 


92,000 

200,000 

63,000 

294,050 

92,500 

4,576 


Azadi Energy 

FRISCH FREI ENERGIEGELADEN 

BEFREIE 
DIE ENERGIE 
IN Dî W 


neti 


Yekgirtû 

■ 

■■■■■■ 12.62% 

55,600 

YNK 

■ 

5J1% 

25,176 

KomeL 

IHI 

1.02 % 

4,500 

Gorran 

1 

2.9% 

12,775 

PDK 


70.54 % 

310,816 

Partiyên Din 

■ 

7.2 % 

31,741 


440,608 Hejmara dengan 
Ji 1,665,738 Hejmara dengan 

Tirk û Kurd êdî şer naxwazin 


Tevî hemû 
astengiyan 

■ A 1 A ■ 

ji heviya 
çareseriyê 


xurt e 


Doç. Dr. Abdullah Kiran 


Osman Ozçelîk 


Lûtfî Baksî 


Mehmet Mîr 


Salihê Kevirbirî Koln 


efteya derbas- 
bûyî şanda 
BDPê li girava 
îmraliyê ser- 
dana Abdullah 
Ocalan kir û 
piştî serdanê daxuyaniyek da ça- 
pemeniyê. Şandê eşkere kir ku 
Ocalan gotiye wan salek berê pê- 
vajoya diyalogê daye destpêkirin 
û êdî divê pêvajo veguhêze for- 
mateke nû. 

Li hêla din serokwezîrê Tirkiyê 
Recep Tayyîp Erdogan eşkereki- 
rina paketa demokratîkbûnê ca- 
reke din taloq kir. Erdoganê ku 
diviyabû 2 hefte berê paketa xwe 
eşkere bike, roja sêşemê jî bir- 
yara xwe bi paş xist. Serokwezîrê 
tirk cara dawî eşkere kir ku ewê 
heta serê mehê naveroka pakête 
bi daxuyaniyeke taybet 
eşkere bike. 

Herçiqas derbarê nave- 
rokê de ji hikûmetê tu da- 
xuyanî nehatibin dayîn jî, 
çapemenî û medyaya tirk 
behsa hinek detayên pa- 
kete dike. Li gorî ragihan- 
dina çapemeniyê, di pakête 
de navê deverên ku piştre 
hatine guhertin, careke din 
li wan têne vegerandin. Li 
gorî pakête, navê Tuncelî 
careke din dibe Dêrsim. Her 
wiha çav li rê ye ku cezayê 
sûcên nefretê bê zêdekirin, 
dibistana Rûhbanê ya Hey- 
belîadayê bê vekirin, statuya 
cemxaneyên elewiyan bê zê- 
dekirin û cemxane wek îba- 
detxane werin naskirin. Hê 
ne diyar e bê paketa demo- 
kratîkbûnê, rê li ber berdana 
girtiyên KCK-ê berde yan na. 

Di gur û geşiya nîqaşên 
derbarê pêvajoya demokra- 
tik, rawestandina vekişîna 
hêzên çekdar ên PKKê û pa- 
keta demokratîkbûnê ya ku 
Erdogan serê mehê eşkere 
dike de, Endamê Meclîsa Kon- 
greya Civaka Demokratîk (KCD) 
Osman Ozçelîk, Serokê KADEPê 
Lûtfî Baksî, yek ji Avakarên AKPê 
Dengîr Mîr Mehmet Firat û Hîn- 
dekarê Zanîngeha Alparslanê ya 
li Mûşê Doç. Dr. Abdullah Kiran 
bîr û boçûnên xwe bo Rûdawê eş- 
kere kirin. 


Endamê Meclîsa Kongreya Ci- 
vaka Demokratîk KCDê Osman 
Ozçelîk, diyar dike ku pêvajo li 
gorî dilê gelê kurd nameşe, tiştê 
ku ew ji aştî û çareseriyê fêhm 
dikin û tiştê ku hikûmeta AKPê 
fêhm dike ji hev cuda ne: "Li gorî 
AKPê, şer sekiniye, lewre jî aştî 
çêbûye. Sekinandina vekişîna 
derveyî sînoran, dibe ku bandora 
xwe li xemsariya AKPê bike." Oz- 
çelîk dibêje hikûmet dixwaze 
çend gavan biavêje lê dema vê 
yekê dike gavekê bi pêş ve dia- 
vêje, sê gavan bi paş diavêje û lê 
zede dike: “Dixwazin van rojan 
paketekê eşkere bikin. Lê tu kes 
nizane di pakêta wan de çi heye. 
Naveroka pakêtê heta niha jî ne- 
hatiye eşkerekirin. Tayyîp Erdo- 
gan wekî dîktatoran tevdigere. Ne 
meclis, ne dezgehên AKPê, bêyî 
wî nikarin tu biryarê bistînin. 
Herkes li benda gotina devê Er- 


dike lê demokrasî bi paket û ba- 
zarkirinê nabe. Lewre jî idyar 
dike ku tu hêviya wan ji AKPê tu- 
neye. Endamê Meclîsa KCDê nav- 
nîşana hêviyên xwe wiha eşkere 
dike: "Di warê çareseriyê de hê- 
viya me bixwe heye. Emê bixwe 
mafên gelê xwe bi dest bixin. Ba- 
weriya me bi gelê me, sazî û dez- 
gehên me û bi serokatiya me û 
birêz Ocalan heye.” 

Pêvajo ne xitimiye, hêvî pir in 

Hîndekarê Zanîngeha Alpars- 
lanê ya li Mûşê Doç. Dr. Abdullah 
Kiran eşkere dike ku pêvajo bi te- 
vahî nexitimiye, her du alî jî li gorî 
hevkêşeyan tevdigerin û divê 
mirov reşbîn nebe: "Pêvajo ber bi 
başiyê ve diçe. Vê gavê ne Kurd, 
ne jî Tirk xwedî alternatîfeke din 
in. Lê problem ew e ku her du alî 
ji hev 


ku mafên xwe yên neteweyî û de- 
mokratik naxwazin 

Li gorî Kiran sekinandina veki- 
şîna hêzên çekdar wê bandoreke 
neyîni li pêvajoyê neke. Armanca 
sekinandina vekişîna hêzên PKKê 
wekî îşaret û hişyariyekê bi nav 
dike: "Bi vê îşaretê PKK ji hikû- 
meta AKPê re dibêje; 'Karê te 
daye pêşiya xwe bike/ 

Abdullah Kiran dibêje şerê çek- 
darî nema dikeve rojevê û di vî 
warî de hikûmet jî bi aqilane tev- 
digere: Hikûmet nabêje; 'we veki- 
şîna çekdarên xwe da sekinandin, 
naxwe ez jî pêvajoyê didim seki- 
nandin/ Li gorî Kiran pêvajo ber- 
dewam dike, ev geşedaneke baş e 
û meseleya çareseriya Kurd, bi 
demokratîkbûna Tirkiyê ve girê- 
dahî ye. 

Li ser paketa demokratik jî Kiran 
diyar dike ku ew ne li benda 


dogan e. Mîna padîşahekî tevdi- 
gere. Mizgeftekê li Taksîmê 
çêdikin, biryara kulek û pence- 
reya mizgeftê jî Erdogan dide. Li 
ser navê mîmaran diaxive, li ser 
navê rojnamegeran diaxive, li ser 
navê sportvanan diaxive.” 

Li gorî hizra Ozçelîk, tiştê ku 
Hikûmeta Erdogan dike ji neçarî 


bawer nakin. Divê 
dezgehek çêbe ku vê pêvajoyê bi- 
şopîne û raya giştî agahdar bike. 
Hewce nake ev dezgeh, dezge- 
heke navneteweyî be. Neteweyî 
be jî dibe. Bo nimûne Komeleya 
Mafên Mirovan, Mazlûm-Der di- 
karin bikevin bin vî barî. Raya 
giştî ya Kurd nema şer û pevçûnê 
dixwaze. Lê ev nayê wê wateyê 


surp- 

rîzên mezin e, lê wê hinek gavên 
baş û erênî tê de hebin. Ew di wa- 
rekî de jî xemsar e: "Texmîn nakim 
vê gavê rê li ber berdana KCKyiyan 
vekin. Lê di pêvajoyeke pêştir de 
dibe ku di vî warî de jî hin gav bêne 
avêtin. Ji bo pêkanîna demokrasiye 
wext lazim e.” 

Doç. Dr. Kiran di warê veguhe- 
rîna civaka Tirk de geşbîn e û di 


vî warî de wiha dibêje: "Civaka 
tirk ne wekî berê ye. Ew jî guhe- 
riye û hêjî diguhere. Hikûmeta 
tirk hewl dide ku civaka tirk der- 
barê vê meselê de biguherîne da 
ku nema wekî berê bifikire. 

Herçî Serokê Giştî Yê KADEPê 
Lûtfî Baksî yê dibêje ku di pakêta 
Erdogan de tiştek tuneye, hêviya 
wan zêde ji proseya çareseriya 
demokratik tuneye, hikûmetê 
heta niha tu gav neavêtiye û hêvi- 
yeke berbiçav nedaye wan. Ji bo 
peydabûna hêviyê, Baksî diyar 
dike ku divê ev xal heta niha bike- 
tana pratîkê: "Divê heta niha gir- 
tiyên KCKê bihatana berdan û 
perwerdehiya zimanê kurdî bi- 
hata destpêkirin.” 

Baksî bi riya Rûdawê eşkere kir 
ku ew vê gavê paketeke alternatif 
amade dikin û ewê di rojên pêş 
de paketê pêşkêşî meclis û hi- 
kûmetê bikin. Di paketa KA- 
DEPê de çar xalên sereke hene: 
1- Statuya gelê kurd divê bê mî- 
sogerkirin. 2- Zimanê kurdî 
divê bibe zimanê fermî. 3- Divê 
benden li ber perwerdehiya 
kurdî benê rakirin. 4- Bi navê 
Kurd û Kurdistanê divê sazî, 
dezgeh û partî benê avakirin. 

Lûtfî Baksî her wiha dibêje 
jinûveavakirina gundan, raki- 
rina sîstema cerdevaniyê û 
eşkerekirina gorên serok û lî- 
derên Kurdan jî di rojeva par- 
tiya wan de ne. 

Yek ji Avakarên AKPê Meh- 
met Mîr Dengîr Firat li ser ra- 
westandina vekişîna hêzên 
PKKê diyar dike ku vekişîna 
hêzên PKKê wê bandora 
xwe li pêvajoyê bike, lê ev 
bandor nabe sedem ku pê- 
vajo raweste an bixitime. Li 
gorî Firat, îhtîmala herî 
xerab ew e ku hevdîtinên bi 
PKKê re benê sekinandin. 
Lê dibêje di rewşeke wiha 
de jî, wê hewldanên de- 
mokrasiye ranewestin. 

Dengîr Firat derbarê pa- 
kêta demokratîkbûnê de bi en- 
daze tevdigere, lê ne bawer e ku 
careke din şerekî çekdarî destpê 
bike: "Em nizanin di pakête de çi 
heye. Lê bawer im tiştên pirr baş 
û demokratik tê de hene. Hêvî û 
daxwazên gel ji pakête hene. Ez 
bixwe jî hêvîdar im. Lê divê em li 
benda her tiştî jî nebin. Şert û 
şirût carcaran dikin ku tevahiya 
daxwazan pêk neyên. 

i Almanyayê hefteya 
derbasbûyî hilbijarti- 
nên giştî pêk hatin. 
Partiya Keskan (Die 
Grunen) di encama 
hilbijartinan de % 8,4ê dengan 
bidest xist û bi vî awayî bû hêza 
çaremîn ya di parlamentoya Al- 
manyayê de. Em bi Claudia Roth 
a ku hevseroka partiya Keskan e 
li ser siyaseta partiya wê ya li ser 
koçberên li Almanyayê û kêşeyên 
li Rojhilata Navîn axivîn. 

Rûdaw: Cudahiyên bingehîn yên 
navbera partiya Keskan û partî- 
yên din de çi ne? 

Claudia Roth: Em ji hilbijartinan 
wêdetir difikirin. Ji bo me tiştê 
herî girîng berdewamîbûna bir- 
yaran e. Em ji bo gel, ji bo hawîr- 
dor û ji bo siberojeke baştirîn 
siyasetê dikin. Em demokrasiya 
bingehîn dixwazin. Wekî mînak, 
endamên me hem derbarê nam- 
zetên me de û hem jî derheqê ba- 
betên bingehîn de biryarê didin. 
Ji bo nifşên siberojê bikaribin bi 
dilê xwe bijîn, divê em îro hin tiş- 
tan biguherin. Em dixwazin civa- 
keke wekhev, edaletperwer û 
modern ya ku di nav de cudahiya 
navbera xizan û dewlemendan 
kêmtir be pêk bînin. Divê derfe- 
tên perwerdeya zarokan ne girê- 
dayî kokên dê û bavên wan bin. 
Em hewl didin ku heta sala 
2030ê, % 100 enejiya ku dikare 
were nûkirin were bikaranîn. Ar- 
mancên bi vî rengî yên partiyên 
din nînin. 

Li Almanyayê pirsgirêkên herî 
girîng niha çi ne? 

Gava mirov niha wisa dinêre, 
rewşa aborî baş xuya dike. Lê 
dema ev yek li ser bingeha xera- 
kirina siruştê be, rewşa baş ya 
aboriyê nikare berdewam bike. Li 
Almanyayê 2,5 milyon zarok û 
ciwan di rewşa hejariyê de dijîn. 
Cudahiya navbera dewlemendan, 
xwediyên milk û belengazan her 
diçe berfirehtir dibe. Ji pênc 
kesan yek jê bi mûçeyekî pirr 
kêm dixebite. Herwiha 6,8 milyon 
mirov destheqa saetê kêmî 8,50 
€ distinîn. Ji bo ku siberoja Al- 
manyayê bi vî rengî bimîne, divê 
di zûtirîn dem de di warê per- 
werdê û binesaziyê de xebatên gi- 
rîng werin kirin. 





Hevseroka Partiya Keskan: 

Erdogan şirike 
siyaseta binpêkirina 
mafên kurdan e 






Nasandina mafên 
kêm« netewan û huquqî 
yapirsgirêka kurdjibo 
polîtîkayeke demokratîk 
nîşanên bingehîn in. 


Siyaseta we ya derbarê koçbe- 
riyê de çi ye? Li gor dîtina we 
pirsgirekên herî girîng yên koç- 
beran çi ne? 

Integrasyona koçberan babe- 
teke me ya girîng e. Em dixwazin 
polîtîkaya integrasyonê bi polîtî- 
kayeke beşdarbûnê ve temam 
bikin. Êdî divê koçber xwe hem- 
welatî bibînin û beşdarî hertiştên 
vê civakê bibin. Ew ne li derveyî 
civaka me ne, ew ji her hêlî ve di 
nav civakê de ne û parçeyekî vê 
civakê ne. Pêdiviya wan bi wekh- 
eviya derfetan ya di warê per- 
werde û kar de heye. Ji ber vê 
yekê em dixwazin di baxçê zaro- 
kan de kursên integrasyonê û 
hînkirina zimên baştir bikin. Kur- 
sên almanî ji bo herkesî bidin ve- 
kirin, pirrzimaniyê wekî şansekî 
bikarbînin û dîplomayên biyanî 


bi awayekî hesanîtir werin 
naskirin. Em dixwazin hemû 
mirovên ku li vira dijîn 
beşdarî civakê bibin. Ji ber 
wê em dixwazin koçber zûtir 
û hesanîtir bikaribin hemwe- 
latîbûna Almanyayê werbigi- 
rin. Hatina kesên bi hevre 
zewicî ya Almanyayê û pêre jî 
kursên zimên yên bi vê mina- 
sebetê li derveyî welêt têne 
mecbûrîkirin, divê werin ra- 
kirin. Em dixwazin hemû koçber 
bikaribin li Almanyayê di daîre- 
yên dewletê de wek karmend bi- 
xebitin. 

Hûn siyaseta Tirkiyeyê ya li dijî 
Kurdan çawa dinirxînin? 

Dînamîzma reformîst ya hikû- 
mata Erdogan ya destpêkê ya gu- 
herandina Tirkiyeya kevin, 
paşvakişîna leşkeran ya barege- 
hên xwe, bi xwe re bêhtir demok- 
rasî û azadî anîn. Me piştgiriya wê 
siyasetê kir û me bi rexneyên xwe 
anî zimên ku divê Tirkiye rêya 
xwe heta bicihanîna pîvanên Ko- 
penhagenê bidomîne. Nasandina 
mafên kêmenetewan û çareserki- 
rina demokratîk û huquqî ya 
pirsgirêka kurd ji bo polîtîkayeke 
demokratîk nîşanên bingehîn in. 
Hewldanên ku heta îro hatine pê- 


wi 


kanîn ne bes in. Ji bo endambûna 
YE divê pîvanên Kopenhagenê 
werin bicihanîn û mafên kurdan 
û yên kêmenetewan werin miso- 
gerkirin. Niha bi hezaran çalak- 
van, rojnamevan, serokên 
şaredariyan û ciwan li girtigêhan 
de ne û li Kurdistanê her tim 
mafên mirovan tên binpêkirin. 
Em hikûmeta Erdogan rexne 
dikin, ji ber Erdogan bi awayekî 
aktîf şirîkê vê siyasetê ye. 

Niha li Rojhilata Navîn û bi tay- 
betî li Surî şerê navxweyî di- 
dome. Almanya jî dewleteke 
mezin e û di her pirsgirêkên din- 
yayê de rola wê heye. Hûn bi tay- 
betî ji bo çareserkirina pirsa 
Surî çi pêşniyar dikin? 

Em dixwazin krîza Surî bi rêyên 
dîplomatîk were çareserkirin. 
Peymana navbera Amerîka û 
Rusya ya ji bo kontrolkirin û tine- 
kirina çekên kîmyewî gaveke baş 
e. Divê rejîma Esad daxwazên 
Amerîka û Rusyayê bîne cih û ba- 
weriyê bide ku rejîm ji bo danûs- 
tandinan amade ye. Pêwiste di 
encama danûstandinan de komî- 
teyeke ewlehiyê were sazkirin û di 
zûtirîn dem de çekên kîmyewî yên 
Surî werin tinekirin. Herwiha di 
heman warî de pêwist e lijneyeke 


Yekitîya Ewropayê were avakirin 
û ew lijne xwediyê derfetên tek- 
nîkî û darayî be. Em dixwazin Al- 
manya jî bi awayekî çalak di nava 
vê lijneyê de cih bigire. 

Hûn biçekkirina hêzên opozîs- 
yonê çawa dinirxînin? 

Em wekî prensîb li dijî çekşan- 
dina ji bo heremên ku şer li wan 
heye. Rêkirina çekan herêmê zê- 
detir destabîlîze dike û şerê navx- 
weyî gurtir dike. Herwiha rêkirina 
çekan ji bo çareseriyeke aştiyane 
dibe asteng. 

Derbarê êrişeke çekdarî ya nav- 
netewî li dijî Surîyê ramana we 
çiye? 

Em ji bo çareserkirina siyasî ya 
krîza Surî hewldanan dikin. Ji bo 
wê jî divê xebatên dîplomatîk 
werin meşandin. Êrişkirineke 
Sûrî ya beyî biryara Yekîtiya Ne- 
teweyan (YN) li gor yasayên nav- 
netewî ne meşrû ye. Em vê yekê 
red dikin. Pêwist e endamên gi- 
rîng yên lijneya ewlekariyê ya YN 
bi hev re ji bo agirbestê li rêyekî 
bigerin û konferanseke navne- 
tewî ya aştiyê pêk bînin. 

Hevpeyvîn: Seyîdxan Kûrij 



Rojeva Ewropiyan 


Ahmet Dere 


P iştî mehên havînê li 
Ewropayê hêdî hêdî 
jiyana aktîf dest pê 
dike. Dibistan vebûn, hemû 
saziyên fermî dixebitin û di 
hemû qadan de kar dest pê 
kiriye. Bi vê rewşê ve girê- 
dayî hêdî hêdî rojeva siyasî 
jî zelal dibe û qada niqaşan 
gurtir dibe. 


Çendî mehên havînê di 
bin siya germahiyê de 
derbas bûbin jî rojeva 
Ewropiyan wuqasa hênik 
nebû. Mijara Sûriyê ji 
aliyê saziyên berpirsyar 
yên Yekîtiya Ewropayê ve 
rojane hate guftûgokirin. 
Bi taybetî Fransa û Brî- 
tanya di vî warî de pirr 


aktîf bûn. Civîna G20 ku li 
Rûsyayê pêkhat, pozis- 
yona giştî ya Ewropiyan jî 
zelal kir. Ji heman demê 
bi şûn de mirov dikare 
nêzîkatiya giştî ya wela- 
tên Ewropî hinekê fêm 
bike. Bi heman rewşê ve 
girêdayî Fransa jî di zi- 
manê siyaseta xwe de gu- 
hertinan çê kir û hêjî çê 
dike. Mijara şerê li dijî Sû- 
riyê di rojeva Ewropiyan 
de ketiye rêza duyem. 

Hilbijartinên ku di roja 
yekşema borî de li Alman- 
yayê pêkhatin ji bo Ewro- 
piyan encamekê surprîz 
neafirand. Li gorî ku min 
şopand, encama ku par- 
tiya CDU bidest xist ji 


aliyê siyasetmedarên Ew- 
ropî ve dihate hêvîkirin. 

Di nava siyaseta Yekîtiya 
Ewropayê de cihê Angela 
Merkel zêde neguherî, 
wê pozisyona xwe parast, 
dibe ku hinekê jî xurttir 
kir. Di salên pêş de Al- 
manya di siyaseta YEyê de 
xwedî soza herî bilind e. 

Ji van rojan de saziyên 
YEyê bi taybetî parlamen 
û konsey dest bi pêvajoya 
xebatê kirine. Li Brûkselê 
Komisyonên Parlamena 
Ewropayê civînan çêdikin 
û di hefteya duyemîn ya 
Cotmehê de ewên li Stras- 
bourgê civata xwe ya giştî 
pêkbînin. Wisa diyar e ku 
di heman civata giştî de 


wê rojev pirr tije be. Li 
gorî ku ez dibînim heya 
wê demê wê siyaseta Ew- 
ropiyan ya derbarê Sûriyê 
de zelal bibe. 

Di meha Gulan a 2014ê 
de hilbijartinên parla- 
mena Ewropayê pêk tên. 

Ji niha ve partiyên siyasî 
ên cur be cur welatan 
amadekariyên xwe dikin. 
Bi awayekê aşkere ne be 
jî, di korîdorên saziyên 
YEyê de pilan û projeyên 
derbarê heman hilbijarti- 
nan de çê dibin. Lewre ji 
niha û heya dawiya salê 
divê pirraniya projeyên ku 
pêwîst e bên zelalkirin wê 
bên nîqaşkirin. Ji ber ku ji 
destpêka sala 2014ê bi 


şûn de pêvajoya hilbijarti- 
nan bandorê li ser xebata 
hemû siyasetmedarên 
YEyê dike. 

Weke tê zanîn, digel he- 
bûna nêzî du mîlyon Kur- 
dên ku li Ewropayê dijîn, 
heya naha di nava saziyên 
YEyê de xebateke bi ban- 
dor ya Kurdan çênebûye. 
Hêjî saziya YEyê hin rêxis- 
tinên kurd weke «terorîst 
» dibîne. Lewra pirr pê- 
wîst e ku diyaspora kurd 
derbarê hilbijartinên par- 
lamena Ewropayê de bibe 
xwedî helwesteke bi ban- 
dor û bikaribe encamekê 
bigire. Di demên pêş de 
ez ê bi dorfirehî li ser vê 
mijarê rawestim. 

Kurdên Ewropayê 7 


Têsa Manwêlo Parîs 


P iştî derbeya 
leşkerî ya 
sala 1980 ya 
li Tirkiyeyê 
û pê re jî 
dema şerê 
Iraq û îranê gellek rewşen- 
bîrên kurd koçberî Ewro- 
payê bûn. Enstîtuya kurdî 
ya Parîsê ji bo wan dibû pe- 
nagehek. 

Ev sazî yek ji kevintirîn 
dezgehên kurdî yên li Ew- 
ropayê ye û gellek xebatên 
li ser ziman, dîrok û çanda 
kurdî lê hatine meşandin. 
Karekî din ê berbiçav yê vê 
dezgehê komkirina çalak- 
vanên kurd û ewropî ya bi 
armanca bandorkirina li 
ser karbidest û raya giştî ya 
navnetewî ye. 

Ji hêla din ve Enstîtuya 
kurdî ya Parîsê gellek alî- 
karî bi hunermendên kurd 
re jî kiriye. Yek ji van hu- 
nermendan jî sînemakarê 
kurd Yilmaz Guney bû ku 
xelata Cannes a sala 1982ê 
wergirtibû. 

Li gor agahdariyên se- 
rokê Enstîtuya kurdî ya Pa- 
rîsê Kendal Nezan, wan 
heta niha bursa xwendina 
300 xwendekarî li ser xwe 
girtine. Hinek ji van bûne 
mamosteyên zanîngehê û 
hinek jî bûne endazyar. Ji 
hêla din ve sedî 40ê bûrsê 
ji bo jinan tê dayin. 

Bi hatina François Mit- 
terrand xebat berfirehti 
bûn 



Enstîtuya kurdi 
ya Parîsê şere 
manê dike 


Enstîtuya kurdî ya Parîsê 
destpêkê wekî komeleyeke 
rewşenbîrî ya ronakbîrên 
kurd û fransî ku bi armanca 
li ser meseleya kurdî bixe- 
bite kar kir. Piştî destpêka 
salên 1980yî xebatên wê 
geştir bûn û bi hatina dest- 
hilatê ya serokê Fransayê, 
François Mitterrand xeba- 
tên çandî berfirehtir bûn. 


Bi serpereştiya 
Enstîtuya kurdî ya Parîsê di 
salên derbasbûyî de kanala 
televizyonê ya bi navê Kurd 
1 jî hate vekirin lê belê ji 
ber sedemên aborî ev 
kanal dawiya sala derbas- 
bûyî hate girtin. Weşandina 
kovareke demsalî ya li ser 
zimên ya perîyodîk hêjî ji 
hêla vê saziyê ve dewam 
dike. 


Di warê 
arşîvkirina berhemên 
kurdî û yên derbarê Kur- 
dan de jî Enstîtuya kurdî ya 
Parîsê çalak e. Pirtûkxa- 
neya wê wekî ya herî berfi- 
reh ya kurdî ya li Ewropayê 
tê destnîşankirin. Di nava 
vê arşîvê de ji kovar, roj- 
name û wêneyan bigire, 
heta vîdeoyan jî hene. Tay- 
betiyeke din ya arşîva wê jî 
parastina 6500 monograf 


ango nameyên li gor babe- 
tan hatine diyarkirin in. 

Heman enstîtuyê malo- 
vaniya pêşengehên huner- 
mendan jî kiriye. Kendal 
Nezan diyar dike ku di sala 
1993ê de wan li dijî jeno- 
sîda li ser kurdan pêşenge- 
hek amade kir û wezîrê 
rewşenbîrî yê hikûmeta he- 
rêma Kurdistanê û serokê 
wê demê yê Fransayê jî li 
pêşengehê beşdariya vê ça- 
lekiya hunerî kirin. 

Kampanyayên 
bi bandor birêve birin 


Nezan derbarê yekem 
konferansa navnetewî ya 
kurdî ku di sala 1989ê de ji 
hêla wan ve hatibû amade- 
kirin vê agahdariyê dide: 
"Sernavê wê 'nasnameya 
kurd û mirov' bû. Ji 32 we- 
latan 240 kesayetî û 85 roj- 
namevanan beşdarî kirin.” 

Derbarê kampanyayeke 
Enstîtuya kurdî ya Parîsê 
ku deng vedabû ,Kendal 
Nezan vê bîranînê parve 
dike: “Mezintirîn kampan- 
yaya me di dema koça xel- 
kên Kurdistanê de bû. Vê 
kampanyayê karî bi awa- 
yekî serketî nêrîna kolana 
fransi bilivîne. Ne tenê ko- 
lana fransî, ji bo ku piştgi- 
riya pêkanîna navçeyeke 
dijfirînê li Herêma Kurdis- 
tanê pêk were, bandor li 
hemû cîhanê kir." 

Piştî pêkhatina hikûmeta 
Herêma Kurdistanê, Enstî- 
tuya kurdî ya Parîsê piştgi- 
riya xwe berdewam kir. 
Xebatên wê yên derbarê kê- 
şeya kurdî ya li Tirkiye û Sû- 
riyê hêjî berdewam dikin. 

Enstîtuya kurdî ya Parîsê 
ji aliyê 20 kesên xwebexş 
ve bi alîkariya hejmareke 
sponser û dostên wê ve bi- 
rêve diçe. 

Digel alîkariya rêxistinên 
Fransî, Ewropî û hikûmeta 
Herêma Kurdistanê, Ken- 
dal Nezan diyar dike ku kê- 
şeya wan ya darayî 
kêşeyeke ber bi çav e û ji bo 
berdewamiya xebatê wan 
gellek hewl daye. Di dawiyê 
de jî bi bîr dixe ku şerê 
wan, şerê manê ye. 


www 


www.rudaw.eu 

Her roj, 24 saetan 
mijar û hejmarên 
berê yên Çapa 
Ewropa ya 
Rûdawê 
bixwîne. 

Bitikîn! 




Abonetiya Rûdaw 

Ez dixwazim bo dema 

□ şeş mehan G salekê G vekirî 
bibim aboneyê/ya rojnameya Rûdaw. 

Rojnameya min heftane bişînin vê navnîşanê 

Nav : 

— 

Paşnav : 

Navnîşan : 


Telefon a min 


E-Mail a min 


Buhayê abonetiyê ji vê kontoyê bikşînin; 

Hejmara kontoyê: 


Anjî ezê bihayê abonetiyê bişînim ser 
kontoya Rûdaw ya li jêr û dekontoya wê 
ji navnîşana Rûdaw re bişînim. 

• Bihayê abonetiyê salekê ji bo nav 

Almanyayê: 60 Euro 

Ji bo abonetiya derveyî Almanyayê, 
pêwendî ligel Rûdaw deynin. 


Şîfreya bankê (BLZ) 


Bank 


Xwediyê kontoyê : 


Navnîşan 

Rudaw Media GmbH 
Gutenbergstr. 63a 
50823 Köln / Almanya 

info @rudaw. eu 


Dem û cîh:. 
Destnîşan:. 


Hesabê Rûdaw 
Bank Deutsche Bank Köln 
Konto Nr 2450161 
BLZ 37070024 

Arîna Lravd 

Parêzer llzun Buroya Parêzeriyê I PARÊZER / RECHTSANWALT 



Em li seranserê Almanyayê di xizmeta we de ne 


Blasdikoallee 73 
12359 BerFin 

PeywendîkirFn bl kurdî 
030 569 769 4S 
0179 675 40 21 

Beşên me yên kar 
Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 

Dadweriya (Arzthaftungsrecht) 
berpirsiyariya pizîşkî 


Parêzer Oktay Uzun & 

Navnîşan: 

Sonnemannstr. 3 
60314 Frankfurt am Main 

Tel.: 069 - 49 600 87 
Fax: 069 - 49 600 88 

email: info@kanzlei-uzun.de 
web: www.kanzlei-uzun.de 


Bariş Yeşil 

Tel.: 0231 - 95 01 85 40 
Fax: 0231 - 95 01 85 41 
Mobil: 0177- 17 60 359 


Schwanenwall 5 
44135 Dortmund 
info@ra-yesil.de 
www.ra-yesil.de 

Bêcirman Bêcirmanî 
Dortmund 

evneşopiya Festî- 
vala Kurdan vê carê 
li Dortmunda Al- 
manyayê berde- 
wam kir. Festîvala 
ku îsal 2 lemîn car ji hêla Yekîtiya 
Komalên Kurd li Almanya (YEK- 
KOM) ve hate lidarxistin, tevî 
konser û bernameyên muzîkê û 
peyamên siyasî birêve çû. 

Festîvala Navneteweyî Ya Çanda 
Kurdî îsal ji bo bîranîna Sakîne 
Cansiz, Fîdan Dogan, Leyla Şahle- 
mez ku li Parîsê di encama reşku- 
jiyekî de jiyana xwe ji dest da bûn 
û kesên li Rojava jiyana xwe ji dest 


ffssiîwala fa (aidi 

Kurdî iljiHîn mi DQ yyir i@s 


dane hate lidarxistin. Bi taybetî 
Kurdên li Almanya, welatên der- 
dorê yên mîna Fransa, Holanda, 
Belçîka û Swîssreyê bi trên, oto- 
bos û otomobîlên xwe yên taybet 
berê xwe dan qada festîvalê ku şe- 
miya borî hate lidarxistin. 

Hevserokê Koma Civakên Kur- 
distanê Cemîl Bayik bi riya sîn- 
evîzyonê beşdarî li Festîvalê kir û 
bal kişand ser qedexeya PKKê ya 
li Ewropayê, pêvajoya çareseriyê 
û geşedanên li Rojavayê Kurdis- 
tanê diqewimin. Bayik di axaftina 


xwe de xwest ku Kurdistaniyên li 
Ewropayê derbarê qedexeya 
PKKê de zêdetir têbikoşin. Hevse- 
rokê KCKê xitimandina pêvajoya 
çareseriyê xiste stûyê Hikûmeta 
Tirk û got ku li pey êrîşên Rojava 
tiliya dewleta Tirk heye. 

Gellek sazî, rêxistin û aliyên si- 
yasî jî li festîvala şemiya borî li 
Westfalenhallenparka Dort- 
mundê pêk hat amade bûn. Li 
qada festîvalê gelek stand hati- 
bûn vekirin. Yek ji standên ku 
herî bala mêvanan dikişand Konê 


Dengbêjan bû. Her wiha nivîska- 
rên Kurd di standên kitêban de bi 
xwendevanên xwe re sohbet 
kirin û kitêbên xwe îmze kirin. 

mîrtaş: "Bila Almanya 
û Fransa piştevaniya 
pêvajoyê bikin" 

Di festîvalê de ji bilî siyasetme- 
darên Alman Ulla Jelpke, Stefan 
Engel, Bernhard von Grunnberg; 
Hevserokê KNKê Tahir Kemalî- 
zade, Hevserokê PYD-ê Salih 


Mûslim û Hevserokê BDP-ê Sela- 
hattîn Demîrtaş jî axivîn. 

Demîrtaş di axaftina xwe de 
diyar kir ku heke mûzakere bi 
awayekî bimeşin, di mehên pêş 
de heye ku geşedanên gelek gi- 
rîng pêk werin. Hevserokê BDPê 
eşkere kir ku Almanya û Fransa 
heta niha piştgiriya pêvajoya ça- 
reseriyê nekirine û doza pişteva- 
niyê li wan kir. 

Di festîvalê de gellek komên go- 
vendê ji herêmên Kurdistanê yên 
cuda hunerên xwe pêşkêş kirin. Ji 
bilî dengbêjên Kurd, Zarokên 
Aramê Dîgran, Jinên Mezopotam- 
yayê, Dengê Ciwanan, Kilamên 
Me, Abdal-Haluk Tolga îlhan, Ser- 
hado û Koma Berxwedan bi 
stran, kilam û govendên berna- 
meya festîvalê qedandin. 

Lêçûna wi 
10 milyon 
Dolar e 


Pêlava çavgirû dibe 
girantirîn fîlmê kurdî 


fAWjLY 

‘UN O ’ 0^^l| 


HEger em nikarin cîhanê têxin 

firokeyekê û bigihînin Kurdis- 
tanê, divê em berevajiyê vê yekê 
bikin." Ev peyama fîlmê "Pêlava 
çavgirtî" ya derhênerê kurd Key 
Behar e. Ew bi awayekî jixweba- 
wer dibêje ku dema fîlmê wî bi- 
qede, ewê li nav fîlmên kurdî yên 
ku heta niha hatine çêkirin bibe 
yê herî pêşeng. 

Rûdaw: Fîlmê te derbarê çi de 
ye? 

Key Behar: Çîroka vî fîlmî der- 
barê kurekî temen 10 salî yê bi 
navê Tîşko de ye. Li ser astengi- 
yên ku dikevin pêşiya pêkanîna 
xewnên wî de ye. Tîşko gellekî ji 
lîstika futbolê hez dike. Herwiha 
bandoreke xurt a lîstikvanê nav- 
dar "Pelê" li ser wî heye. Tîşko cî- 
hanê li gor hevtemenên xwe bi 
nêrîneke cuda dibîne. Ev hêviya 
nifşê nû ye. Çîroka tîşko di vî fîlmî 
de rengdana çîroka gelê me ye. 

Gellek fîlmên kurdî ji aliyê der- 
hênerên kurd ve ha- 
tine berhemkirin û 
festîvalên navdewletî 
hatine nîşandan. Çi 
cudahiya fîlmê te ji 
yên din heye? 

Yekemîn fîlmê kurdî 
ye ku bi zimanê ingilîzî 
berhem dibe. Lê ev ne 
take taybetmendiya se- 
reke ya vî fîlmî ye. Fîlm 
bêhtir sepandinê li ser 
qurbanîdana gelê kurd 
dike. Karekter, çîrok û 
lehengên gellek fîlmên 
kurdî ku hatine çêkirin 
nediyar in. Li şûna wê 
hewl dane bi rêya rewşa 
siyasî ya kurdî û bange- 
şeya alîkarî û dilovaniya 
pêdeçûnê, dîroka çewi- 
sandina Kurdan nîşan 
bidin. Ev peyam di fîlmê 
min de nînin. Berevajiyê 
vê yekê, Tîşko her hewlê ji 
bo serketin û gihîştina 
xewnên xwe dide. Ne qur- 
banî ye lê bêlê leheng e. 

Fîlmên din ên kurdî ji bo 
bînerên navdewletî hatine çêki- 
rin. Bi sedema heyber û naveroka 
çîroka xwe ti fîlm ji wan negi- 
hiştine bazara sereke ya sîne- 
mayê. Herwiha ji bo festîvalên 
navnetewî ne guncaw in. 

Tu bi rêya vî fîlmî hêvîdarî bi- 
destxistina çi yî? 

Bêguman dixwazim xwe wekî 
derhênerê fîlm nîşan bidim. Ji bo 


pêkanîna van encaman jî yekem 
berhem girîng e. Lê armanca min 
gellekî bêhtir e ji wê yekê ku tenê 
wek derhêner derkevim pêş. Pê- 
wendiya mezin ya vê amancê jî bi 
bav û kalan ve heye. Min jiyana 
xwe wekî kesekî ku li jêr desthi- 
lateke dîktatorî ya wekî ya Sedam 
Husên bire sêrî. Ji temenê 14 salî 
û pê de tenê ji bo ku Kurd bûm 
pêrgî êşkencê hatim. Daxwaza 
Tîşko jî wekî ya derhêner Key 
Behar pêkanîna xewnên wî ye. 
Herwiha xewnên gelê kurd ên ji 
bo pêkanîna azadî û serxwbûnê 
ne jî. 

Gelo ev fîlm dibe girantirîn fîlmê 
kurdî ku heta niha hatiye ber- 
hemkirin? 

Budçeya vî fîlmî dibe 8 heta 10 
milyon dolar be. Ev dike ku giran- 
tirîn fîlm yê heta niha li Kurdis- 
tanê hatibe çêkirin. Lê fîlm dibe 
berhemkirina Kurdistan û Brîtan- 
yayê. Bi rastî ev budçe ji bo fîl- 



m e k î 

mezin yê wekî “Pêlava çavgirtî” 
ne ewqasî bilind e. 

Tu pêşbîniya ti astengiyeke din 
ya di pêkanîna vê amancê de 
dikî? 

Berhemanîna fîlmekî baş bê as- 
tengî nabe. Ev yekem fîlm e ku bi 
zimanê ingilîzî li Kurdistanê were 
kişandin. Lê em berhemhênerên 
fîlmê Fût Prênt û Çûka herdem 


amade ne bi awayekî pro- 
fesyonel heq ji van astengi- 
yan derkevin. Wekî mînak 
berî wênegirtina fîlm 
yekem car em xema dîtina 
dabeşkirinê dixwin. Di vê 
qonaxê de mezintirîn asten- 
giya me peydakirina bud- 
çeya pêwîst ya ji bo fîlm e. 

Bi gera me ya dawî ya li 
Kurdistanê berpirsên hikû- 
meta Herêma Kurdistanê û 
şirketên berhemhêner pêş- 
waziyeke germ ji me re 
kirin. Xelkên navçeyê jî bi 
heman şêweyî em pêşwazî Fot 
kirin û ji ber vê çendê em ji bo 
peydakirina budçeya pêwîst 
ya vî fîlmî geşbîn in. 

Di nerîna te de sînema ji bo na- 
sandina cîhana derve ya Kurdan 
û doza wan baştirîn rê ye? 

Belê, ti kenaleke din a 
medyayî nîne ku wekî 
fîlmê dokûmenterî û yê 
xeyalî xurt be. Bi 
taybet jî fîlmê xe- 
yalî, eger ji bo hej- 
mareke mezin ya 
bînerên navdewletî 
hatibe berhemki- 
rin. Baştirîn ni- 
mûne fîlmê Titanic 
e. Berî belavkirina 
vî fîlmî xelkê li cî- 
hanê çiqasî çîroka 
wê zanîbûn? Gel- 
lek çîrokên gelê 
kurd yên taybet 
hene. Hemû çîro- 
kên trajediyê ne. 
Berevajî wê jî 
çend çîrokên xe- 
yalî û efsaneyî 
yên ku bav û 
kalên me gotine 
hene. Lê ev çîrok 
ne di çarçoveya 
pirtûkan de ne. 

Vê yekê bi xwe 
jî kir ku li xur- 
tiya gotina çî- 
rokê mikur 
werim. Bavê 
min berî razanê çîrok ji 
min re digotin. Eger ev 
çîrok bi awayekî sînemayî 
bên pêşkêşkirin, wê wê- 
neyekî cuda yê Kurdistanê 
nîşanî cîhanê bikin. 

Te aktor bo vî fîlmî dî- 
tine? 

Me hêjî dest bi kastki- 
rina fîlm nekiriye. Lê pê- 
wîstiya me ji bo 






l 

m 


balkişandina bînerên navnetewî 
bi kêmasî ve bi 2 aktorên navdar 
ên Hollywoodê heye. Emê di de- 
meke kurt de pêwendiyê ligel rê- 
veberekî baş ê kastê ji bo 


destpêkirina pêvajoya kastkirina 
fîlm daynin. 

Hevpeyvîn: 

Têsa Manwêlla 
London 

Dusseldorf 

Dusseldorf Int. Airport 
Terminal 1, Hall B 

Kêfxweşa hilbijartinên 



Berîvan Aymaz 


Behiye 


Almanyayê dîsa Merkel e 

. »ris 


Parlamenterên nû yên 
bi eslê xwe ji Tirkiyeyê 


L i Almanyayê roja 
yekşemê hilbijar- 
tinên giştî pêk 
hatin. Partiya se- 
rokwezîra Al- 
manyayê Angela 
Merkel di encama hilbijartinan 
de serkeftinek mezin bi dest xist 
lê belê şirîka hikûmetê FDP 
benda hilbijartinê derbas nekir. Ji 
hêla din ve namzêtên parlamen- 
teriyê yên ku bi nasnameya xwe 
ya kurdî derketin pêş nehatin hil- 
bijartin. Lê belê yekem car hej- 
mareke bilind ya parlamenterên 
eslê xwe ji Tirkiyeyê ketin di par- 
lamentoya Almanyayê de. 


Êdî li parlamentoyê 
deh parlamenterên 
ji Tirkiyeyê hene 


Li gor encamên fermî yên hilbi- 
jartinê, Partiya Xiristiyanên De- 
mokrat (CDU) ku bi serokwezîr 
Angela Merkel li ser hikûm e, % 
41,5ê dengan wergert. Partiya 
Demokratên Sosyal (SPD) careke 
din bû hêza duyemîn û % 25,7ê 
dendagan stand. Bi rêzê Partiya 
Çep (Die Linke) bi % 8,6 û Partiya 
Keskan (Die Grunen) jî bi % 8,4ê 
dengan ketin di parlamentoyê de. 
Ji hêla din ve şirîka biçûk ya hikû- 
meta Almanyayê derbeyek mezin 
xwar û bi standina % 4,8 nekarî 
benda hilbijartinê ya ku ji % 5ê 
pêk tê derbas bike. FDP bi vê yekê 
ji sala 1949ê ve yekem car e ku 
nekarî bikeve di parlamentoyê 
de. Surprîza vê hilbijartinê jî Par- 
tiya Alternatîfa Almanyayê (AfD) 
bû. Ev partiya ku ev demeke kurt 
e ji hêla ekonomîstên mûhafaze- 
kar ve hatiye damezirandin û li 
dijî pergala pereyên Euro li Al- 
manyayê ye, yekem car beşdarî 
hilbijartinan bû. Li 
gel vê yekê jî AfDê 
% 4,7ê dengan 

wergirt û lê digel 
vê jî nekarî bendê 
derbas bi. 


Deh namzetên ji 
Tirkiyeyêbiser 
ketin 

Aliyekî din ên bal- 
kêş ê hilbjartina vê 
carê jî ew bû ku 
yekem car e hejma- 
reke bilind ya namze- 
tên eslê xwe ji 
Tirkiyeyê ye ne wekî 
parlamenter hatin hil- 
bijartin. Hejmara par- 
lamenterên bi eslê xwe ji 
Tirkiyeyê di salên derbasbûyî de 
nedigihişt 5 kesan lê belê di van 
hilbijartinan de ev hejmar bû deh 
parlamenter. Digel parlamente- 
rên cara yekemîn hatin hilbijar- 
tin, parlamenterên berê yên mîna 
Cem Ozdemir, Ekin Deligoz, 
Sevim Dagdelen û parlamenterê 
eyaleta Berlînê Ozcan Mutlu jî 
hene. 


Hinek kêfxwes in 

9 

û hinek jî matmayî mane 


Li gor encama hilbijartinan ti 
partî nikarin bi serê xwe hikû- 
meta nû damezirînin. CDU ya ku 
herî gellek deng standin, wê di 
rojên pêş de ji bo pêkanîna koa- 
lisyonê hevdîtinan ligel partiyên 
din bike. Angela Merkel wekî ber- 
teka yekemîn ya hilbijartinan 
diyar kir ku wan encameke gellek 
baş bi dest xistiye û bi awayekî 
berpirsiyarî ew ê li vê baweriya ji 
wan re hatiye dayin xwedî derk- 
evin. Sernamzetê SPD, Peer Stein- 
bruck jî got ku niha top li ber 
lingê Merkel e û divê niha ji xwe 
re li şirîkekî bigere. Ji hêla din ve 
serokê FDP Philipp Rosler xem- 
gîniya xwe wiha anî zimên: “Ev 
serdema herî bi êş û xemgîn ya di 
dîro ka 


partiyên li Almanyayê de biguhe- 
rin. 

Atalan ku kevneparlamenterê 
eyaleta Nordrhein-Westfalen e, 
bal kişand li ser wê yekê ku pir- 
raniya namzetên ku bi kurdbûna 
xwe derketin pêş wekî namezê- 
tên 


FDPê de ye.“ 

Ji ber daketina dengên Partiya 
Keskan, sernamzetê vê partiyê 
Jurgen Tritten destnîşan kir ku ji 
bo sererastkirina vê rastiya nex- 
weş, ewê têbikoşin. Serokê frak- 
siyona Die Linke, Grefor Gysi jî 
dîroka partiya xwe bi bîr xist û 
wiha axivî: “Ma kî di sala 1990ê 
de bawer dikir ku partiya me wê 
di parlamentoyê de bibe hêza sê- 
yemîn." 

Namzetên bi kurdbûna xwe 
derketin pêş bi ser neketin 


Aydan Ozoguz (SPD, Hamburg) 

Metin Hakverdi (SPD, Hamburg] 

Gulistan Yuksel (SPD, Monchengladbach) 
Mahmut Ozdemir (SPD, Duisburg) 

Cansel Kiziltepe (SPD, Berlin) 

Ekin Deligoz (Die Grunen, Neu-Ulm) 

Cem Ozdemir (Die Grunen, Stuttgart) 
Ozcan Mutlu (Die Grunen, Berlin) 

Sevim Dagdelen (Die Linke, Bochum) 
Cemile Giousouf (CDU, Recklinghausen) 


hene û kurê min 
bikin parlamen- 
ter. Ku partiyekî 
qebûl nekiriba, 
diçûn cem parti- 
yeke din. Kurd 
niha jî bi heman 
mentalîteyê li 
Almanyayê tev- 
digerin.» 


'Em li partiyên alman bi 
çavên partiyên biyanî dinêrin' 


Alî Atalan diyar kir ku pêwist e 
ciwanên kurd yên bi zimên diza- 
nin û zîrek in, bik- 
evin di nava 
partiyên alman 
yên nêzîkî fikrên 
xwe yên siyasî û 
wiha dewam kir: 
« Dema bi niyeta 
tu bibî parla- 
menter, tu bikevî 
, di nava parti- 
yekî de, ji xwe 
ew jî vê yekê 
fêm dikin. Di 
destpêkê de 
divê mirov bi 
siyaseta xwe bi 
partiyê bide 
pejirandin û di 
warê pirsgirê- 
kên li Alman- 
yayê de çalak be. 
Pirsgirêkên xaniyan hene, pirsgi- 
rêkên betalan û gellekên din ên 
civakî, aborî û hawîrdorê hene. Di 
dereceya duyemîn de bila mirov 
alîkariya gellê xwe bike. Em hêjî 
li partiyên alman bi çavên parti- 
yên biyanî dinêrin lê ev partiyên 
me ne.» 

Derbarê namzetnîşandana par- 
lamentaran de jî Alî Atalan wiha 
axivî: “ Divê Kurd bi mentalîteya 
bazirganiyê nêzîkî meseleyê 
nebin. Ev mentalîteyeke taloke 
ye. Ez kêmasiyan di mentalîteya 
ku Kurd pê dimeşin de dibînim. 
Mixbin, em xemgîn in ku kesek 
nehat hilbijartin lê divê di dest- 
pêkê de em xwe rexne bikin." 


Di nava partiyên alman de nê- 
zîkî deh namzetên kurd jî hebûn 
û bi taybetî hêvî hebû ku ji par- 
tiya Die Linke, Ayten Kaplan, Be- 
hiya Uca û herwiha Bêrîvan 
Aymaz a ji Die Grunen werin hil- 
bijartin. Lê belê hersê namezetên 
ku bi xwedîderketina nasnameya 
xwe ya kurdî derdiketin pêş, ser- 
ketinbidest nexistin û ji derveyî 
parlamentoya Almanyayê man. 
Behiya Uca bi rêya medyaya ci- 
vakî spasiya hilbijêrên xwe kir û 
diyar ku digel ew nehatiye hilbi- 
jartin jî lê wê serkeftinek mezin 
bidest xistiye : »Ev cara yakemîn 
bû ku partiya min li herêma Celle 
ya ez lê namzet bûm hejmareke 
evqas 


dîrekt yê herêman ha- 
tine destnîşankirin. Herwiha yên 
ketine di rêzên eyaletan de jî di 
rêzên paş de bûn. Lê belê çewtiya 
herî mezin ew e ku Kurd bi hel- 
westeke demodebûyî xwe dikin 
namzet : «Ez bi xwe bi awayekî 
sembolîk bûm namzetê dîrekt yê 
herêma ez lê dimînim. Jixwe 
şansê hilbijartina namzetên dî- 
rekt yên herêman yên partiyên 
mîna Die Linke, FDP û Partiya 
Keskan hema bêje nîne. Lê belê 
pirsgirêka me Kurdan bi xwe 
heye. Me mentalîteya li Kurdis- 
tanê aniye Almanyayê ; Berê li 
welêt axa hebûn, diçûn cem par- 
tiyan û digotin evqas dengên min 


'Stratejiya kurdan 
ya hilbijartinê çewt e' 


Namzetê partiya Die Linke yê 
Coesfeldê, Alî Atalan derbarê en- 
camên hilbijartinan de ji Rûdawê 
re axivî û diyar kir ku pêwist e êdî 
kurd hişmendiya xwe ya derbarê 


bilind ya dengan 
stand û ev serkeftineke mezin bû 


ji bo min. » Herwiha Ayten Kap- 
lan jî spasiya piştgirên xwe kir û 
diyar kir ku digel ew nehatiye hil- 
bijartin jî, ew gellekî serfiraz e ku 
partiya wê di parlamentoyê de 
rêza sêyemîn bidest xistiye. 

Hevpeyvîna Hefteyê U 



Sosyologê kurd Dr. Mucahît Bîlîcî: 




I Tftp 


Dr. Mucahît Bîlîcî kî ye? 


Li Jay College a City Uni- 
versity of New Yorkê 
(CUNY) Hîndekarê beşê 
sosyolojiyê ye. Derbarê xi 
batên teoriya civakî, Bedî 
ûzzeman Seîdê Kurdî, 
Civaka Tirkiyê û Nasna- 
meya Kurdan de tê naski- 
rin. Dr. Bîlîcî yê ku 
qunciknivîsê rojnameya 
Tarafê ye, ji Farqîna 
Amedê ye. 



'Divê Kurd bibin hakimê dewletên lê dijîn' 


S osyologê kurd Dr. 

Mucahît Bîlîcî ku li 
Jay Colleg a City Uni- 
versity of New Yorkê 
(CUNY) hîndekarê 
beşê sosyolojiyê ye, diyar dike ku 
parçebûna Kurdan a tarîxî ji bo 
wan êdî ne dezavantaj e lê ber bi 
avantajê ve vediguhêze. 

Li gorî Bîlîcî geşedanên li Ro- 
java dide çespandin ku 'Kurd êdî 
nema têne zeftkirin/ Sosyologê 
Kurd eşkere dike ku dema ew pê- 
vajoya aştiya li Tirkiyê û destkef- 
tiyên li Rojava bi hev re 
dinirxînin, tabloya li seranserê 
Kurdistanê bi awayekî zelaltir di- 
bînin. Bîlîcî dibêje; ‘HekeKurddi 
bin banê dewleteke serbixwe de 
nikaribin bêne cem hev jî, divê 
armanca wan a sereke ew be ku 
bibin hakimê dewletên lê dijîn/ 

Rûdaw: Em dibînin ku di hevdî- 
tinên aştiyê yên di navbera hikû- 
meta AKPê û PKKê de hê jî gavên 
berbiçav nehatine avêtin. Gelo çi 
hêviyên cenabê we ji pêvajoyê 
hene? 

Dr. Mucahît Bîlîcî: Ez jî wekî her- 
kesi bi hêvî me û dixwazim hêviya 
min berdewam be. Lê piştî banga- 
waziyên bi rengê; "eman bila kes 
nederîne, pêvajo gelek hesas e , ji 
bilî sekinandina pevçûna şer, tiş- 
tekî berbiçav xuya nake. Hem AKP, 
hem jî rêxistin (PKK) bi ya min 
etîkî tevnagerin. Wisa xuya ye ku 
ji bo wan silameta rêxistinî girîng- 
tir û pêşdetir e. 

Di vê pêvajoyê de hûn helwesta 
hikûmetê çawa dinirxînin? 

Hikûmet dixwaze ti maliyetê 
daneyne pêşiya raya giştî û bêyî 
ku berdêlekê bi wan bide dayîn 
çareser bike. Ev hem rêbazeke 
karîger e hem jî ji karîgeriyê dûr 
e. Hem jî hurmeta ku pêwîst e nî- 
şanî Kurdan nade. Divê raya giştî 
ya Tirk fêr bibe û qebûl bike ku 
Kurd gihîştine asta wan û wekî 
wan in. Kirina vê yeke peywira 
hikûmetê ye. 

Heke li Tirkiyê aştiya bi Kurdan 


re pêk were, gelo wê hevkêşeyên 
siyasî çawa biguherin û ber bi ku 
ve herin? 

Heke li Tirkiyê aştiya bi Kurdan 
re pêk were, wê siyaseta kurd zê- 
detir dergehên xwe ji çanda olî re 
veke. Demokratîkbûn wê neçar 
bike ku siyaseta kurd bi îslamê re 
aş bibe. Her wiha siyaseta kurd a 
ku neçar e rikeberiya siyaseta tirk 
bike, wê berfirehtir bibe û wê ji bo 
aktorên li derveyî PKK û AKPê, qa- 
deke mezin a vegotin û derbirînê 
vebe. Ev her du aktorên ku dixwa- 
zin vê qadê bi dest bixin, wê neçar 
bimînin ku veguherin. Fikra min 
ew e ku hem di nav Tirkan de, 
hem jî di nav Kurdan de geşedana 
cudabûna kemalîst û demokratan 
wê bibe diyardeyeke girîng. 

Di pêşerojê de em dikarin behsa 
aloziyeke di navbera AKPê û ce- 
maeta Gulen bikin? 

Di dawiyê de AK Partî neçar e bi 
cemaetê re li hev bike. Heke hêrsa 
şexsî û hestiyarî nekeve pêşiya 
aqilê pragmatik, pêwîst e ku AK 
Partî bi cemaetê re aş bibe. Lê 
heke alternatîf derkevin holê, heye 
ku rewşa heyî bikeve merhaleyeke 
cuda. Heke Abdullah Gul û pêkha- 
teyeke nû, wekî alternatif derkeve 
holê, wê gelek tişt biguhere. 

Bi nihêrîneke ji Amerîkayê, wekî 
pisporekî kurd, cenabê we li Roj- 
hilata Navîn û Ewropayê daha- 
tûya gelê Kurd çawa dibêne? 
Ragihandina dewleteke kurdan 
a serbixwe wê bibe sedema en- 
camên çawa? 

Baweriya min bi edaleta Xwedê 
heye. înşelah wê rojekê Kurd bi- 
gihîjin azadiya xwe. Ne şert e ku 
ev yek di bin banê dewletekê de 
bibin. Lê divê Kurd bibin xwediyê 
dewleta ku di bin îdareya wê de 
ne. Yanî ji bo min Kurdistaneke 
serbixwe û tekane şert nîne. Heye 
ku formasyonên cudatir û mezin- 
tir hebin. Lê ji bo ku Kurd asta 
netew-dewletê derbas bikin, pê- 
wîst e, netew dewletên Tirk, Ereb 
û Farisan derbas bikin. Ji bo ku 
Kurd meseleya netewê derbas 


bikin, divê bibin Kurd; ji bo dew- 
letê derbas bikin jî divê bibin 
xwediyê dewletê. Kurd dikarin 
tevî Tirkan bibin xwediyê dew- 
letê. Lê divê teqez bibin xwediyê 
dewletê. Pêwîst e Kurd li her 
dewleta lê dijîn, bibin xwediyê 
desthilatdariyê. 

Geşedanên li Rojava yekser bû 
kêşeya sereke ya Kurd. Tevahiya 
dinyayê bi baldarî berê xwe daye 
vê herêmê. Hûn pêşeroja Roja- 
vayê Kurdistanê çawa dibînin? 

Divê bi kêmasî Rojava otono- 
miya xwe bi dest bixe û li Suriyeke 
nû ava bibe de bibe yek ji diyarde- 
yên avakar. Dabeşbûna Kurdan di 
nava çar dewletan de, heta niha li 
dijî kurdan bû. Lê vê gavê ev rewş 
di sûdmendiya Kurdan de ye. Kurd 
hatine asteke wiha ku nema tenê 
zeftkirin. înşelah wê bigihîjin aza- 
diya xwe ya kamil. 

Gelo hûn têkiliyên Hikûmeta 
Kurdistanê bi partiyên din ên 
kurdan, Hikûmeta Navendî ya 
Iraqê, cînarên derdorê û dewle- 
tên rojava re çawa dinirxînin? 

Siyaseteke gelek baş dimeşînin. 
Ne li gorî rêçikên îdeolojîk lê bi 
hurmeteke kamil a li gorî çanda 
civaka ku temsîliyeta wê dikin 
tevdigerin. Ev tiştekî gellek baş e. 
Divê çar parçeyên Kurdan jî tiştên 
hev ên baş û nimûneyî ji hev wer- 
girin. Şîreteke min li Hikûmeta 
Kurdistanê heye: Divê di nava 
hemwelatiyên xwe de daxwaza 
rûhê hewldan û dahênaniyê bi 
pêş bixin. Divê Kurdistan di asta 
dewleteke petrole de nemîne. 
Perwerdehî û dahînanî sermi- 
yana herî girîng e. 

Hêvî û daxwazên we ji Kongreya 
Neteweyî ya Kurd çi ne? 

Heke pêk were, ez di wê bawe- 
riyê de me ku kongre ji hêla sem- 
bolîk ve gellekî girîng e. Ferz e ku 
Kurd pişta xwe bidin hev. Birayên 
din ên Misilman jî divê ji vê rewşê 
kêfxweş bibin. Piştgirîdayîna çar 
Kurdistana ji hêla çandî, ekono- 
mîk û siyasî, wê li herêmê bibe 


piştgiriya aştî û entegrasyona we- 
latên din ên misilman. Wê kongre 
bibe bingeha yekîtiya Kurdan. 
Divê teqez bê kirin û divê bê çes- 
pandin ku Kurd xwediyê îrade- 
yekê ne. 

Ezbenî çavdêriya we ya li ser ve- 
guherîna PKKê ya di van salên 
dawî de çawa ye? Gelo heye ku di 
demen pêş de di nava Kurdan de 
şer û pevçûnên olî û îdeolojîk 
derkevin? Ji bo jiholêrakirina 
van rîskan divê mirov çi bike? 

Doza siyaseta PKKê mafdar e lê 
dezgeh û îdeolojiyên bi kar tîne 
bere dûrî gel bûn. Di vî warî de di 
salên dawî de bi taybetî bi pêva- 
joya aştiyê re veguherîneke cidî 
heye. PKK mezintirîn organizas- 
yona Kurdên Tirkiyê ye. Divê ev 
yek bi awayê oldarî û medeniyeta 
kurdan eşkere bike, demokratîze 
û girseyî bibe. Jixwe heke PKK vê 
yeke neke wê nikaribe hebûna 
xwe biparêze. 

hûn bixwe yek ji wan kesan in ku 
nêzîkî fikir û ramanên Seîdê 
Kurdî ne. Em dibînin ku fikren 
Seîdê Kurdî di tevgera siyasî ya 
Kurd de dernakevin pêş. Sedema 
vê yeke çi ye? 

Bedîûzzeman Saîdê Nûrsî za- 
tekî Kurdistanê ye. Ew alimekî 
wisa mezin e ku ne tenê Tirkiye, 
ne tenê alema îslamê, wê rojek 
were tevahiya mirovahiyê bi têra 
xwe qedrê wî bizanibe. Bedîûzze- 
man di serdemeke wisa de ku pê 
dihesiya îslam di ewlekariyê de 
ye, bi awayekî lokal eleqedarî nî- 
şanî kêşeyên li Kurdistanê daye. 
Li Stenbolê di vî warî de xebitiye. 
Lê kengê dîtiye ku alema îslamê 
hem piraniya Kurdan, hem pira- 
niya Tirkan pêrgî "krîza îmanê” 
bûne, hingê siyaset û kêşeyên 
taybet ên Kurdan daniye aliyekê 
û dest avêtiye kêşeya herî ger- 
dûnî û herî acîl. îro li Tirkiyê şo- 
reşeke demokratik pêk hat. 
Aktorê vê yê ku xuya nake Bedî- 
ûzzeman e. Dikarim bibêjim ku 
îro di serî de bi saya xizmetên te- 
lebeyên Rîsaleya Nûr, kêşeya 


îmanê çareser bûye û dîktatori- 
yeta Kemalîst hatiye rûxandin. 
Her wekî Tirkan, di warê paras- 
tina îmanê û xizmeta ji bo îslamê 
de xofên Kurdan jî hene. Li hêla 
din meseleyeke Kurdan a din jî 
heye. Ew jî ev e; Divê Kurd ji teha- 
kûma li ser navê Tirkan tê kirin 
rizgar bibin. Ev ne tenê meseleya 
Kurdîtiyê ye, meseleyeke edaletê 
ye. Bedîûzzeman Seîdê Nûrsî, di 
navbera Kurdistan û Anatoliyayê 
de girîngtirîn pir e. Tirk neçar in 
hem rastiya Kurdistanê, hem jî 
kurdîtiya Bedîûzzeman a ku heta 
niha nexwestine bibînin, nas 
bikin. Bedîûzzeman wê di siya- 
seta Kurdistanê û di medeniyeta 
nû de di qada pêş de cih bigire. 
Bedîûzzeman stêrkeke hemdem 
a îslamê ye û şayanê pesindanê 
ya Kurdistanê ye. 

Rexne hene ku hin şopînerên se- 
reke yên Seîdê Kurdî -çi bi zane- 
bûn, çi bêhemdî- bûne sedema 
rewşeke wiha. Nêrînên bi vî 
rengî çiqas rast in? 

Herdem ji ber niyeteke xerab 
nebe jî, ji bo ji zerûriyet û rizga- 
riya propogandaya dewletê, nas- 
nameya Kurdî ya Bedîûzzeman 
dihate înkarkirin. Lê vê gavê 
hinek kes xwedî li vê tirsa Kema- 
lîst derdikevin û ji wan weye rastî 
ev e. Wê rojek were telebeyên 
Nûrsî jî hişyar bibin û hay ji ras- 
tiyê hebin. 

Şîrove hene ku geşedanên li Su- 
riye û Misrê bûne sedema te- 
mambûna Bihara Erebî. Cenabê 
we tevlî van şîrove û ramanan 
dibe yan na? 

Bi saya bayên berevajî radibin, 
bihar sekiniye, heye ku niha 
werza nivistanê li dar e! Lê teqez 
wê bihar were. Sibeha her şevê, 
bihara her zivistanê heye. Çawa 
ku hişyariya misilmanan nema tê 
taloqkirin, wisa jî hişyarî û aza- 
diya Kurdên çar parçeyan nema 
tê berbendkirin. 

Hevpeyvîn: 

Ergulen Toprak - New York 


Wêne: Rûdaw 

înşelah û maşelah! 


B i peymana DYA û Rûs- 
yayê ya li ser Sûriyê, 
çekên kimyewî yên Sûriyê, 
yên bi hezrî dora hezar 
ton, divê bên tinekirin. în- 
şelah, ji ber ku mirov bi soz 
û sondên Şamê bawer 
nabe. Maşelah, ji ber ku 
wekî DYA û Rûsya dikarin 
li hev werin. Lê çima hew- 
qas dereng man? Ma 
guneh û şerma sed hezar 
miriyan ne di stûye wan de 
yejî? 

Him qedexe dikin, 
himjîbikartînin 

Çekên kîmyewî, an jî yên 
jehrî, hewqas kujîner û rû- 
xiner in ku hilberîn, firotin 
û bikaranîna wan qedexe 
ye. Bi navê OPCW [1997) 
Dezgeha Qedexekirina 
Çekên Kîmyewî heye. Nî- 
jadkujiya Halepçeyê 
[1988) ji bo peymana 
OPCWê bibû çirûskek. Lê 
Îsraîl û Sûrî jî di nav wan 
de, hêj heft dewletên pey- 
man îmzenekirî hene. 

Almanan hêj di Şerê Ci- 
hanê yê lmîn de [1914- 
18) li himberî Frensiyan 
çekên jehrî emilandibûn. 
Îngilîzan jî ew li Rûsyayê li 
himberî Bolşevîkan [1918- 
19), û Başûrê Kurdistanê jî 
tê de, li koloniyên xwe bi- 
karanîbûn [1920an). Piştî 
Şerê Cîhanê yê 2mîn 
[1939-45), DYAyê pispo- 
rên alman yên çekên jehrî 


Selahattin Çelik 


biribûn Amerîkayê û ew di 
bernameyên çekên kîm- 
yewî de dabûn şixulandin. 
Ji bo DYAyê cihê ceriban- 
dina çekên kîmyewî Vîyet- 
nam bû [1954-75), ne tenê 
napalm jî tê de, 8 mîlyon 
ton bombe avetibûn Vîyet- 
namê, ku hêza wan yek- 
sanê 640 Hîroşîmayê bû, lê 
bi jehrê bêsînor zevî û da- 
ristan qelandibûn. 

Bi pêşdestiya DYA û Ye- 
kîtiya Sovyetan [1989) 
OPCW hatibû damezran- 
din, lê di pratîkê de bi bayê 
bezê hilberin, firotin û bi- 
karanîna çekên jehrî ber- 
dewam dikir. Iraqê li 
himberî artêşa îranê ew 
çek bikaranîbûn [1980- 
88). Sovyetan [Rûsya), Al- 
manya û Holendayê 
materyalên çekên kîmyewî 
firotibûn Iraqê û ew jehr li 
Halepçeyê hatibû bikara- 
nîn. Fîrmayên firoşker eş- 
kere bûn, lê tenê li 
Holendayê derbarê hine- 
kan de doz hat vekirin. Lê 
DYAyê jî bi rêya fîrmayên 
îtalî û arjantînî materyal û 
çekên qedexekirî firotibûn 
Iraqê. 

Em werin bûyera îroyê. 
Eşkere bû ku bi destûra hi- 
kûmetan şîrketên îngilîz û 
heya 2006ê jî yên alman 
materyalên kimyewî firoti- 
bûn Baasa Şamê. Şam 
weke tepikê hecê tê tawan- 
barkirin, lê firoşker, se- 
demkar û yên din? 


Gelo rêya çareseriyeke 
bi hevdîtinên 
siyasîvebû? 

Peyam û qeliqînî wisa 
ne, ji NY, Şam û hevalben- 
dên wê peyamên 'xweşbî- 
niyê' hene. Lê mirov ji 
dilpaqijiya aliyan şikdar e. 
DYA êrişa cezakirinê di ro- 
jevê de dihêle. Rûsya jî be- 
revajiyê dibêje. Û ya 
misoger: Însyatîf û hevka- 
riya DYA û Rûsyayê nîşan 
da ku ben di destên herdu- 
yan de ye. Dev ji serkarên 
herêmî berdin, dewletên 
weke Îngilîstan, Frensa û 


Tirkiye heya 
qirikê ketiye 
heriyê. Di serî 
de rûxandina 
desthilata 
Şamêji bo 
Enqerê xewneke 
hêvîdar bû, lê 
vêga ziviriye 
xewner şkê. 


Çîn jî li derve man. Çima bi 
vê pêşaniyê DYA û Rûsya 
hevkariya xwe ji bo çare- 


serkirina siyasî jî pêş ve 
nebin? Eger na, nediyarî ji 
bo hemû herêmê elameta 
kerasetên mezintir e. 

Hewldanên 
Tirkiye û îranê 

Tirkiye heya qirikê ke- 
tiye heriyê. Di serî de rû- 
xandina desthilata Şamê ji 
bo Enqerê xewneke hêvî- 
dar bû, lê vêga ziviriye 
xewnereşkê. Bi qeyrana li 
Sûrî û Misirê bazirganiya 
Tirkiyeyê derb xwariye. 
Têkiliyên bi komên tun- 
drew yên îslamî re Tirki- 
yeyê dihetikîne. Bêguman 
li vir durûtiya dewletên ro- 
javayî hêjahî binxêzkirinê 
ye, ji ber ku çav li Tirkiyeyê 
digirin. 

Di însyatîfa navneteweyî 
de rola Enqerê li binî ye. 
Divê mirov serdana serok- 
komar Abdullah Gul a 
Amerikayê di vê çarçoveyê 
de binirxîne. Dibe ku Was- • 
hington erka nû ya xulam- : 
tiyê pê bide jiberkirin. Ji 
ber ku dibe ku DYA û Rûs- 
yayê gellek tiştên din jî bi- 
hevre pijandibin. Çi be jî, 
ya diyar ev e: Weke ji mêj 
ve diyarde ye, çiqas diçe 
dewleta tirk ji ruxandina 
desthilata Baasê zêdetir, 
giraniyê dide şikandina 
tevgera Kurdên Rojava. Tê- 
kiliyên Enqere-al Nusrayê, 
yên Enqere-Hizbullahê 
yên serdema 1990an têne 
bîra mirov. 

Bi serokkomariya Hesen 
Rohanî, îran dixwaze am- 
bargoya aborî bişikîne. Ji 
bo danûstandinên siyasî, 
di navbera hêzên dijber ên 
Sûriyê de pêşwaziya navcî- 
tiyê dike. Lê îran di şerê 
Sûriyê de alîgirekî eşkere 
ye û hîleta dewletên Sunnî 
jê diçe. Ji ber hewldana çê- 


kirina çeka atomî, ji aliyê 
qempa DYAyê ve hatiye 
dorpêçkirin. Hêzên nav- 
borî hemû dizanin ku me- 
layên îranê çi kone, 
dekbaz, gelac û bêbext in û 
di şaşikên wan de çi fen û 
fût hene. Ji ber vê yekê, di 
şert û mercên heyî de ti 
şensê biserketina manev- 
rayên Tehranê tine ye. 

Herçiqas herdu li du ali- 
yên nakokiyê disekinin jî, 
hewldanên Tirkiye û îranê 
dişibin hev. Herdu jî li he- 
rêmê dûv di giraniyê de ne. 

Bi nokerî be jî, dixwazin di 
planê DYA û Rûsyayê de 
cih bigirin. Parastina statû- 
koyê, ango bi hevkarî pa- 
rastina koletiya Kurdan 
dikin. Ne tiştekî sosret e ku 
tevî nakokiyên heyî jî, 
herdu dewlet di nav da- 
nûstandineke veşartî ya f 
yekdevî de ne. 

Di nav rastî û xeletiyê 
de PYD û erkên awarte 

Çapemeniya navnete- 
weyî navê PYDê jî di nav 
beşdarên civîna Cenevreyê 
de dide. [Lê ku bibe?). Çibe 
jî, PYD an jî tevgera kurd a 
Rojavayê Kurdistanê, êdî 
aktorekî pêşeroja Sûriyê 
ye. Eger pêşbînî û şirove 
rast derkevin, ew ji bo Tir- 
kiyeyê derbeyek e. Jixwe 
Tirkiye bi vê kerb û tirsê 
tundrewan berdide Kur- 
dan û hewl bide ku li ma- 
seyê cihê Kurdan tine be. 

Eger PYD di platformeke 
navborî de cih bigire, divê 
ew cih ne li nik Baasê, an jî 
dijberên wê be. Kursiyê 
partiyeke kurd yê nûner- 
tiya mafên neteweyî yên 
Kurdan e. 

Divê yekparebûn û ma- 
yindetiya Sûriyê ne xema 
Kurdan be. Ji ber ku sîno- 


rên wê jî li ser perçiqandin 
û înkarkirina Kurdan ha- 
tine avakirin. Bi çi awayî 
be jî, rûxandina wan sîno- 
ran bûyereke şoreşgerî û 
dadwerî ye. Ne tenê Sûrî, lê 
Tirkiye, an jî îran, kîjan di 
heriyê de biçike, di xêra 
Kurdan û mirovahiyê de 
ye. Lê PYD ji vê bûyerê 
çiqas haydar e? An jî ras- 
tiyê ji raya giştî vedişêre? Ji 
ber ku bi mehna "şerê li 
himberî PKKê” ji gellek 
dever û gundan Kurdan 
tên qewirandin. Bêyî şik û 
guman, ev bi plangerî dibe 
û li pişt wê nîjadperestiya 
ereb û dewleta tirk heye, 
ew dixwazin rê li ber dax- 
wazên pêşerojê bigirin û 
herwiha jîngeha Kurdan 
teng dikin. 

Eger PYD bixwaze bi şa- 
nazî di platformên navne- 
teweyî de cih bigire, divê li 
himberî partî û komên 
kurd di helwesteke hem- 
bêzkirinê de be. Ji ber ku 
heya vêga mînak xweşbî- 
niyê nade mirov. Bûyerên 
revandin, kuştin, girtin û 
qedexekirina raman û ça- 
lakiyên cuda, PYDê fikare- 
dar dike. Divê PYD baş 
bizanibe ku di qada navne- 
teweyî de bi berjewendi- 
yên partîtiyê tevgerîn û 
berpirsyariya neteweyî ji 
hevûdin gellekî cuda ne. 
Hêvî ev e ku ji ber hingofi- 
yên zarokane keyseke 
zêrîn ji dest neçe. 


Sererastkirin 

Di nivîsa hefteya borî 
de, ya bi sernavê "lehen- 
gên zirtan", di cihê Hakan 
Fîdan de Hikmet Fîdan 
hatiye nivîsandin. Ji ber 
vê şaşiyê lêborîna xwe ji 
xwendevanan dixwazim." 


Kêşeya Goran ligel 
desthilata PDKê 


Wladimir van Wilgenburg 



T evgera Goran di en- 
cama hilbijartinên 
îsal de hejmareke 
baş a kursiyên parlemen- 
toya Kurdistanê bir. Lawa- 
ziya YNK, weke encameke 
ne amadebûna Talebanî, 
hevkariya Goran kir ku 
dengên zêdetir bidest bixe. 
Lê kêşeya Goran bi berde- 
wamî ew yek dibe ku PDK 
hey bihêz dimîne. Tenê du- 
bendiyeke navxweyî di 
hundirê PDKê de derfetê ji 
Goran re peyda dike ku 
bihêz derkeve. 

Di hilbijartinên sala 
2009 de Goran 25 kursî 
anîn. PDK û YNK jî li şûna 
75 kursiyan, 59 kursî bi 
dest xistin. Rapirsî û enca- 
mên destpêkê nîşan didin 
ku PDK pirraniya dengan 
bidest dixe û hikûmetê pêk 
tîne, Goran jî careke din 
zora YNKê dibe. 


Silêmanî tenê ji sedî 43ê 
dengderan lê hene, Hewlêr 
û Dihok jî ji sedî 57ê deng- 
deran li xwe digirin. Ev 
nîşan dide ku Goran dikare 
zora YNK bibe û cihê wê 
bigire, weke duyem par- 
tiya xurt di siyaseta Kur- 
distanê de. Lê partiyên 
îslamî nikarin bibin hê- 
zeke karîger. 


Stratejiya 
eşîrgeraPDKê 
wiha dike 
ku kêşeya 
nakokiya li ser 
serkirdayetiyê 
di nava PDKê de 
kêmtir be. 


Tew eger Talebanî jî bi- 
mire, Goran nikare wiha 
bike ku dengder li Dihok û 
Hewlêrê pişta xwe bidin 
PDKê. 

Yek ji kêşeyên mezin ên 
Goran ew e ku pirraniya 
dengderên kurd ji bo 
karên xwe pişta xwe bi hi- 
kûmetê girêdidin [yanî bi 
PDK û YNK), lewma jî her 
çiqasî gellek kes ne dilx- 
weş in bi pirsên weke gen- 
delî, giranî û tendirustiya 
xerab, lê deng nadin 
Goran. 

Goran dikare di hilbijar- 
tinên civata parêzgehan de 
jî, ku di Mijdara bê de tên 
kirin, zora YNKê bibe. Lê 
dijwar e ku zora PDKê 
bibe. Herwiha zehmet e 
Goran û Îslamî bikarin 56 
kursiyan li parlementoya 
Kurdistanê bi dest bixin. 

Lewma tenê eger hat û 


Goran bû hevpeymanê 
YNKê û partiyên opozis- 
yonê jî di siberojê de li dijî 
PDK bin, wê demê ev yek 
dikare rû bide. Lê ev yek jî 
pirr dijwar e. Me dît jî ku 
Goran di Sibata 2011ê de 
nikarîbû serdestiya PDKê 
li Hewlêr û Dihokê lawaz 
bike. 

Lewma tekane şens ji bo 
Goran ew e ku nakokî di 
nava PDKê de dirust bibin. 


Serokê Yekgirtû Selahedîn 
Behadîn di sala 2010ê de ji 
berpirsên Amerîkayê re 
gotibû ku PDK wê di nav- 
bera Mesrûr Barzanî û Nê- 
çîrvan Barzanî de parçe 
bibe û kêşe jî li ser desthi- 
latê ye. 

Lê herkes dizane ku 
stratejiya eşîrger a PDKê 
wiha dike ku kêşeya nako- 
kiya li ser serkirdayetiyê di 
nava PDKê de kêmtir be, 


weke ku di YNKê de heye. 
Eger wiha hat û Mesûd 
Barzanî mir, PDK qir nabe. 

Balyozê Amerîkayê Chri- 
stopher Robert Hill di sala 
2010ê de têbînî kiribû ku 
heta ku Mesûd Barzanî 
saxlem be, di nava PDKê de 
nakokî beloq nabin. 
Lewma Goran divê bende- 
war be, yan jî divê ji nişkê 
ve guherîneke radîkal li 
Kurdistanê rû bide. 

Ji bazara Kurdistanê razî ne 


100 sirketên amerîkî li Herêma Kurdistanê kar dikin 

metguzariyê, şaxên hotê- 
lan, şirketên teknolojiyê, 
şirketên çandiniyê û şirke- 
tên ewlehiyê yên amerîkî jî 
li Kurdistanê kar dikin." 

Ceneral James Jones rê- 
veberê cihbicihkar ê encû- 
menê ye. Berê jî 
şêwirmendê encûmena 
asayişî ya Dewletên Yek- 
girtî yên Amerîkayê bû. 
Herwiha serokê Espêkît 
Holdînga ku di warê berhe- 
manîna enerjiyê de dixe- 
bite û niha li Herêma 
Kurdistanê kar dike. 

Heta niha hejmareke ji 
şirketên herî mezin yên 
wekî Exxon Mobil û Chev- 
ron li Kurdistanê kar dikin. 


Herwiha hejmareke ji şir- 
ketên hilbirînê yên amerîkî 
bi alîkariya vê encûmenê 
niha li Herêma Kurdistanê 
ne, ji bo ku di warên cûrbi- 
cûr de kar bikin. 

Frank dibêje ku heta niha 
wî nebihîstiye ku ti şirke- 
tên amerîkî li ser hatina 
xwe ya Herêma Kurdistanê 
poşman bûne: "Şirketên 
amerîkî ji bazarên Kurdis- 
tanê razî ne, ji ber Herêma 
Kurdistanê dosta rojava û 
Amerîkayê ye. Derfetên 
aborî yên gellekî baş tê de 
hene." Li gor gotina navborî 
Eyal Frank, niha nêzîkî 100 
şirketên amerîkî li Herêma 
Kurdistanê kar dikin. 


Mihasebeya we 
di destên ewle de! 

Mihesebeya Malî 

endam pêwîst e hersal 30 
hezar dolar bide. Herwiha 
endamên hevbeş 10 hezar 
dolar didin. Frank diyar 
dike ku heta niha 20 enda- 
mên vê encûmenê henêr"Ji 
bilî şirketên amerîkî, şirke- 
tên kurdî jî dikarin bibin 
endam. Banka Navdewletî 
ya Kurdistanê endama en- 
cûmena me ye." 

Şirketên wekî Sonoro 
Energy, Marason Energy, 
Hîlud International Energy, 
Hîs Kooperation Krêst In- 
vestment hinek ji endamên 
diyar ên encûmenê ne. 

Encûmen derfetê dide 
şandeyên bazirganî ji bo ku 
serdana Herêma Kurdis- 
tanê bikin û pêre jî şêwrê 
pêşkêşî şirketan dike. 
Frank dibêje: "Em şirketên 
amerîkî teşwîk dikin ji bo 
ku werin Herêma Kurdis- 
tanê." 

Li gor agahdariyên Frank 
dide, ev şirket ne tenê yên 
enerjiyê ne: "Şirketên xiz- 


Nasname winda bûne 


Herdu nasnameyên jêrê winda bûne 
û xwediyên wan tika dikin ku ew ji navenda 

Arî Resûl Hewlêr 


E ndamekî 
damezirê- 
nerê Encû- 
m e n a 
Bazirganî 
ya Ame- 
rîka-Kurdistan ragihand ku 
niha nêzîkî sed şirketên 
amerîkî li Herêma Kurdis- 
tanê kar dikin û diyar kir 
ku şirketên amerîkî ji ba- 
zara Kurdistanê razî ne. 

Encûmena Bazirganî ya 
Amerîka-Kurdistan, yekîti- 
yeke bazirganî ye. Bare- 
geha wê ya sereke jî li 
Washingtonê ye. Ev encû- 
men ji bo pêşkêşkirina hê- 
sankariya bazirganî û aborî 
ya şirketên amerîkî da ku 
bên li herêma Kurdistanê 
kar bikin dixebite. 

Encûmen ji aliyê çend 
şirketên di warê cûrbicûr 
yên beşê pîşesaziya mezin 
û navdar ê Amerîkayê di 
Mijdara 2012ê de hate da- 


mezirandin. Armanca se- 
reke ya vê encûmenê berfi- 
rehkirina bazirganiya di 
navbera şirketên amerîkî 
ligel Herêma Kurdistanê ye. 
Pêre jî xurtkirina pêwendi- 
yên di navbera beşê taybet 
ê herdu aliyan de. 

Ew wek rêxistineke qe- 
zencnexwaz kar dikin û ji 
aliyê hikûmeta Herêma Kur- 
distanê ve piştgiriya wan 
dibe. Eyal Frank yek ji da- 
mezrênerên encûmena ba- 
zirganî ya 

Amerîka-Kurdistan ragi- 
hand ku ew piştgiriya darayî 
ji hikûmeta Herêma Kurdis- 
tanê wernagirin: "Berpirsên 
bilind ên hikûmeta Herêma 
Kurdistanê bi amadebûna 
xwe di helkeftên me de pişt- 
giriya me dikin. Jêdera me ya 
darayî kompanyayên enda- 
mên me ne. Ew bi salan pe- 
reyan didine rêxistinên me." 

Eyal Frank çend caran ji 
bo ku derbarê Herêma Kur- 
distanê de bibe xwedî bêh- 
tir agahdarî, serdana 


Kurdistanê kiriye. Wî her- 
wiha nûneriya şirketên 
amerîkî kiriye û van çavdê- 
riyên xwe tîne zimên: "He- 
rêma Kurdistanê xwedî yek 
ji herî pêşketîtirîn yasayên 
hilbirînê ye. Derfeta mezin 
a hilbirîn û bazirganiyê tê 
de heye. Li nav Rojhilata 
Navîn hin bi hin bazara 
Kurdistanê derdikeve. Ji 
aliyê asayişî ve aramî ye. 
Herwiha dosta welatên ro- 
javayî û Amerîka ye. Bi ser 
de jî bi jêderên xwe yên si- 
ruştî yên wekî petrol û gazê 
dewlemend e." 

Ev encûmen ji nêzîk ve 
ligel hikûmeta Amerîka û 
hikûmeta Herêma Kurdis- 
tanê kar dike. Frank dibêje 
ku kesên pilebilind ên hikû- 
meta Herêma Kurdistanê 
beşdarî civînên wan dibin. 

Encûmena Bazirganî ya 
Amerîka-Kurdistan şirke- 
tên amerîkî teşwîkî karki- 
rina li Kurdistanê dike. Her 
şirketa bixwaze bibe 


Kamîran Darouich 

Keça Karapetê Xaço 
Araksî Xaçatûryan 


were em herin. Eger ez bêm mala 
te, destvala werim dibe? Nabe..." 

Civat û sohbeta Karapetê Xaço 
çawa bû? Piştî ji Binxeta Sûriyê 
derket, çima neçû Frensayê, lê 
hate Ermenistanê? Li ser vê yeke 
dibêje ku bavê wê bi xwe nexwes- 
tiye ku here Frensayê: "Berpirsen 
frensî jê re çend caran got were 
em te bibin Frensayê, neçe Erme- 
nistanê. Şer e, şer hêj xelas bûye. 
Ermenistan zehf teng e, ji we re 
nabe!” Bavê min got "na weleh 
ezê herim, ez li vê dere namînim, 
nayêm Frensayê jî.” Çend sal paşê 
tê bîra min. Salên 50yan bû. Ca- 
mêrek ji Fransayê hatibû. Ji ber 
ku bavê min qelûn dikişand, yekî 
bi wî zilamî re qelûnek şandibû. 
Navê wî Berces bû. Ew qûman- 
darê bavê min bûye di leşkeriyê 
de. Gotibû ku te Karapet dît, sila- 
vên min lê bike.” Bavê xeber bi wî 
zilamî re şand û got "ez li Sûriyê 
çawa bim, here jê re bibêje Kara- 
pet li Ermenistanê deh car çêtir 
e.” 

Li ser pirsa "Kurdên me, çi Mi- 
silman, çi Êzdî, dihatin serdana 
Apê Karapêt?” wiha dibêje: "Erê 
Xwedê ji te razî! Weleh zehf diha- 
tin. Zehf jê hez dikirin. Gava bavê 
min mir, qiyamet rabû! Mîna roja 
heşrê bû. Hêj cenazê bavê min li 
erde bû, di nava gund de ji xelkê 
cih nemabû. Ermenî zehf hatibûn. 
Kurd zehftir hatibûn, ji Alman- 
yayê hatibûn, ji Rûsyayê hatibûn. 
Ez gellekî bêriya bavê xwe 
dikim...” 

Dixwazim hinek behsa rojên wî 
yên dawiyê bike. Mesela gava mi- 
rina hinek kesan nêzîk dibe, 
rewşa wan hinek diguhere, bi 
xwe dihesin ku wê bimirin. Gelo 
ev rewş li cem Apê Karapêt jî 
peyda bûye an na? "Zehf ecêb e, 
tiştekî cuda nedigot” dibêje û lê 
zede dike: "Beriya mirinê bi ro- 
jekî qîza xalê min hatibû ku derzî 
lê bide. Jê re got; "Guhar, lawo 
niha tu min derzî dikî, gelo tu di- 
bêjî ezê baş bibim an ezê bimi- 
rim? Guhara qîzxala min got; "Wî 
xalo Xwedê neke, çima tu bimirî, 
tu spîsaxlem î.” Bavê min got; 
"Qîza min weleh ez ne baş im. 
Hew te dît ez bimirim.” Bi rastî jî 
li ser xwe bû. Tiştekî wî tine bû. 
Lê dotira rojê rehma Xwedê kir... 
Mehek bere ji welat hatibûn ba 
wî. Heta sibê ji wan re kilam 
gotin. Şaş û ecêb mabûn. Digotin 
'ev tu çawa dikarî hewqas bis- 
tirî?', digot 'ez nû lê germ bûme/ 
Ew roj qet ji bîra min naçin...” 


A raksî Khacatur- 
yan (Xaçatûr- 
yan) bi gotineke 
din Araksiya Ka- 
rapetê Xaço, her 
wekî ji nav jî 
diyar dibe keça dengbêjê bi nav û 
deng Karapetê Xaço û Yevaya Ha- 
gopê Ezîz e. Ew bi salan e li gundê 
Solxoza Çaran a Eçmîadzîna Er- 
menistanê ligel mêrê xwe jiyana 
xwe berdewam dike. 

Meta Araksiyê bi van hevokan 
behsa malbata zarokatiya xwe 
dike: "Sala 1946ê em ji Sûriyê 
hatin Ermenistanê. Dê û bavê 
min demen pêş bi ermenkî baş 
nizanibûn. Em hêj nû hatibûn. 
Paşê hêdî hêdî hînî Ermenkî jî 
bûn. Lê bavê min tim bi me re bi 
kurdî mijûl dibû. Herçî diya min 
bû, ji bilî kurdî carcaran bi Er- 
menkî jî bi me re mijûl dibû.” 


Mezina malê Araksî, 
biçûka malê Xatûn 


Araksî zaroka mezin a Kara- 
petê Xaço ye. Sala 1942yê li Qa- 
mîşloya Rojavayê Kurdistanê ji 
diya xwe bûye. Sêropê birayê wê 
sala 1944ê li Beyrûda Lûbnanê 
çêdibe. Sala 1946ê ji Binxetê 
derdikevin û bi rêya Batûmê re 
xwe digihînin Ermenistanê. 
Hingê zarokekî şeş mehî bi navê 
Antranîk li ser milê dayîkê bûye. 
Lê Antranîk heman salê rehma 
Xwedê dike. Sala 1948ê xwuşka 
wê ya bi navê Anahît tê dinyayê. 
Anahît 7ê Gulana 2010ê li Kîro- 
vakanê xatir ji jiyanê dixwaze. 
Sala 195lê xwuşkeke wê ya din 
çêdibe ku navê wê Sîranûş e. Ew 
jî li Sovêtaşêna (Nûbaraşên) Yê- 
revanê dimîne. Xwuşka biçûk jî 
Xatûn e ku sala 1955ê çêbûye û 
ew jî li gundê Solxoza Çaran a Aç- 
miedzîna Ermenistanê dijî. 

Bi dilekî geş behsa dê û bavê 
xwe dike: "Dê û bavê me ji me re 
gellekî baş bûn. Dê û bavê min di 
dema Sovyetê de li gund kar diki- 
rin. Ji hikûmetê re kar dikirin. Kar 
û barê rezê tirî, bax û bexçan di- 
kirin. Temamiya gundiyan li wir 
dişixulîn. Serê mehê pereyê xwe 
distandin. Em birçî nediman ha!” 

Gava li ser sohbeta bavê xwe 
diaxive, wekî zarokan şa dibe û di- 
bêje: "Gava hinek ji wî aliye Bakur 
dihatin bavê min, heta êvarê bi 


Piştî mirina diya min 
diranên bavê min ketin! 


Hevkarê me Salihê Kevirbirî, Araksî Xaçatiîryan û neviyê Karapetê Xaço Karapêt 


wan re mijûl dibû. Ne ew ji xeber- 
danên bavê min têr dibûn, ne jî 
bavê min ji xeberdanên wan.” 

Pirsa min a bi rengê "li malê jî 
bavê te kilam digotin?” wiha di- 
bersivîne: "Li malê jî digot. Li van 
deveran fincanek araq bêyî stran 
û kilamên bavê min di qirika kesî 
re derbas nedibû. Çi Ermenî çi 
Kurd, daweta ti kesî bêyî bavê 
min nedibû. Zêdetir jî Kurdan 
gazî dikirin. Lê bavê min bi er- 
menkî stran nedigotin, nizanibû 
bi ermenkî bibêje.” 

Rehmetiya diya wê sala 1976ê 
rehma Xwedê dike. Ew jî dizane 
ku eşqa dengbêjan zehf e. Jê re di- 
bêjim ku gellek dengbêj hene 2-3 
jin anîne. Gelo piştî mirina jina 
xwe, Apê Karapêt qet fikiriye ku 
jin bîne? Meta Araksiyayê: "Qet 


nefikirî tiştekî wisa bike!” dibêje 
û berdewam dike: "Bavê min ji 
diya min zehf hez dikir. Sala 76êç 
gava diya min mir, salek paşê 
jinek hebû ji xelkê me. Ji bavê min 
re got; xalo were em herin Ûcanê 
ji te re jinekê bînin.” Bavê min ji 
wê pîrekê xeyidî. Heta ew pîrek 
mir jî bavê min pê re xeber neda. 
Neçû ser qebra wê pîrekê. Got; 
"naxwe piştî malxwêya xwe, ezê 
çawa herim jineke din bînim. Bi ti 
awayî ez ji Seropê kurê xwe re şi- 
rîkekê çênakim.” 

Li ser qebrê bi diya 
min re diaxivî! 

Gelo dema diya wê Yevaya Ha- 
gopê Ezîz rehmet dike, bavê wê çi 
kiriye? Rehmetiyê bav dikeve 


nava rûhiyeteke çawa? 
Bi kesereke kûr û çavên 
melûl wiha dibersivîne: 
"Gava diya min nexweş 
bû, bavê min herdem li 
kêleka wê rûniştibû. Bi 
gav û seet li ber serê wê 
bû. Lê piştî ku diya min 
rehma Xwedê kir, bavê 
min nikaribû bihata 
cihê ku diya min lê rûdi- 
nişt. Xwe diavêt vî alî û 
wî alî, tebata wî nedibû. 
Bavê min heta wextekî 
dirêj jî wekî dîn û haran 
lê hatibû. Ji bîr nedikir. 

Gelo carcaran diçû 
ser qebra xanima xwe? 
"Her dem diçû” dibêje û 
berdewam dike: "Her 
roj dihate mala me. Lê 
<£ heta ku neçûya ser 
| qebra diya min, nedihat 
j J* cem me. Tim digot; 
j S "Lawo diya te diranên 
; 21 min jî bi xwe re birin! 

c Heta diya min sax bû, 
I ^ hemû diranên wî 
temam û kamil bûn. 
Tenê ji ber ku ji hespê 
ketibû, diranekî wî şikestibû. 
Hemû diranên bavê min saxlem 
bûn. Piştî mirina diya min, hemû 
diranên wî ketin.” 

Ew diyar dike ku bavê wê li ser 
qebrê her dem ji diya wê re digot 
"Te çi kir? Te ez li vê dere bê 
xwedî û xwedan hiştim.” Li gorî 
gotina wê, bavê wî gellek kilam 
avêtibû ser diya wê: "Diya min ji 
kilama 'dayîkê' zehf hez dikir. Ez 
bi xwe ji hemû kilamên bavê xwe 
hez dikim.” 

Gelo rojekê difikire ku here 
gundê Bileydera Batmanê, ku 
bavê wê li wir çêbûye: "Ez çima 
nexwazim, zehf dixwazim. Lê 
gava ez herim divê destvala jî 
neçim. Divê di deste mirov de 
hebe ku mirov here. Gava tine be, 
tu herî nabe. Vê gavê hûn dibêjin 


Salihê Kevirbirî Yêrevan 


Ji arşîva Salihê Kevirbirî 

Ji sala 1990Î ve 
mirina zarokan 
nîvqet zêde bûye 


Tendirustî 15 


L i gor îstatîstîkên Netewên Yekbûyî (NY) ji sala 
1990ê ve mirinên zarokan yên ji ber nexwe- 
şiyên cure li seranserî dinyayê nîvqet bûye. 
Heta 1990ê hersal 12,6 milyon zarokli seran- 
serî cîhanê dimirin. Ev hejmar par daket 6,6 milyo- 
nan. Li gor heman daneyan herroj 18 hezar zarokên 
temenê wan di bin 5 salî de ne dimirin. NY dixwaze 
bi xebatên xwe yên tenduristiyê heta sala 2015ê vê 
hejmarê hêjî kêmtir bike. Ji hêla din ve hate diyarkirin 
ku ji % 17ê mirinên zarokan ji ber îltihaba pişikê rû 
didin. Herwiha sedemê mirina % lOê zarokan ji ber 
nebûna derfetên tedawiyê û zûçêbûnê ye. Bi heman 
şêweyî % 45ê zarokan ji ber kêmxwarinî û xezaniya 
dêbavan dimirin. Li hemû cîhanê nîvê mirinên zaro- 
kan li van pênc welatan pêk tên: Hindistan, Kongo, Nî- 
jerya, Pakîstan û Çîn. 


Xaçepirs Vtr 


Çeperast: 1- Huner, 
marîfet - Rûxandina 
berfê, herikîna berfê - 
Parçe, beş. 2- Lêkirin, 
sazkirin - Xwezayî, tabiî. 
3- Kesên ji modeyê fahm 
dikin - Zilamên pîr û yex- 
tîyar. 4- Lêxistin, şûna lê- 
danê (berepaş) - 
Pêşkêşvanê/na berna- 
meya televizyonê. 5- Nex- 
weşîyek stresî û ruhî, ji 
xur û pizikên çerm çê- 
dibe. 6- Xeta ku bi rengê 
zer çêbûye - Reh, damar, 

12 3 4 


kok. 7- Kesê ku kîmya 
xwendiye, pisporê kîm- 
yayê. 8- Ji bo çi, sebeb - 
Seyran, parsekî, ger. 9- 
Çirandin, jihevdexistin, 
qetandin. 10- Tîpên zi- 
manê Rûsî û Slavî - 
Hozar, helbestvan (bere- 
paş). 

Serejêr: 1- Malwêranî, 
talanî, derbederî - Di tra- 
fîkê de nîşana Danîmar- 
kayê. 2- Porê gij û 
tevlihev - Ne xav û ne ke- 
liyayî, nîv keliyayî yan nîv 

5 6 7 8 


qelandî. 3- Teslîmkirî, hê- 
sîrkirî, dan. 4- Di wateya 
“haydê, de werin" de tê 
bikaranîn (berepaş) - Na- 
vekîjinan (berepaş). 5- 
Ne tirş û ne şîrîn, guvaş- 
tin - Tiştên li ezmanan, bi 
ezman ve girêdayî. 6- Ye- 
kîtî, yekdestî, yekparçeyî 
(berepaş). 7- Di devoka 
Behdînan de pêvek û zê- 
dekirina hevok yan goti- 
nan - Li Endonezya 
navekî zilaman (bere- 
paş). 8- Dengê mîh û ber- 

9 10 11 12 


xikan - Bêhnpêketî, ku- 
fikî. 9- Fedîko, şermezar 
(berepaş). 10- Li erdê 
hişt, bi xwe re nebir (be- 
repaş) - Ordî, leşkir, hêza 
leşkirî. 11- Kesên ku bi 
çinîna zad debara xwe 
dikin, emele. 12- Şil, 
nerm, ne hişk û ziwa. 13- 
Çûreyekî pilingan. 14- 
Bitrî, nebirçîtî, halxweşî 
(berepaş). 15- Li îtalya 
navekî zilama. 16- Bi zi- 
manê Erebî “na” (bere- 

paş)- 

13 14 15 16 


Gêzer ji bo çêbûna 
xwînê gellekî baş e 


xwe 
ji hêla 
ber şîr û 
n ve têne 
hezkirin. Gellek dayik gê- 
zerên hêrandî didin zaro- 
kên xwe yên nû ji şîr 
vebûyî. Herwiha li Ewro- 
payê piştî bacanên sor, 
herî gellek gêzer têne çan- 
din. Ev jî destnîşana wê 
yekê ye ka mirov çiqasî ji 
xwarina gêzeran hez 
dikin. Lê belê gêzer ne 


tenê bi tehma xwe 
xweş in. Ew her- 
wiha ji hêla tendû- 
ristiyê ve jî gellekî 
bi fêde ne. Gêzer 
bi maddeya beta- 
carotin ku piştre 
vediguheze vîta- 
mîn A navdar e. Bi 
vê maddeya di 
nava gêzerê de pê- 
şiya belavbûna 
jehra bi rêya tîrê- 
jên rojê ya li ser 
çermê mirov tê 
girtin. Herwiha 
ew bandorê li 
jehra ku ji ber 
dûyê cixarê li ser 
mîdê bi cih jî dibe 
bandoreke erênî 
dike. Di nava gêzerê de 
gellek maddeya hêsin a ku 
ji bo pêkhatina xwînê gi- 
rîng e heye. Ev yek bi tay- 
betî bandoreke erênî li 
çêbûn û pêkhateya xwîna 
bebekan dike. Maddeyên 
mîna kalsiyom, kalium û 
vîtamînên C û K jî di nav 
de hene. Aliyekê wê yê din 
yê sûdwer jî ew e ku qele- 
wiyê çênake; Di nava 100 
gramên gêzerê de tenê 25 
kalorî hene. 


N avenda Netewî ya Nexweşi- 
yên Timurê (NCT) ya li ba- 
jarê Heidelberga 

Almanyayê di warê şerê li 
dijî penceşêrê de serkeftinek mezin bi 
dest xist. Zanyarên navendê vîrûsên 
sorikan veguhestin û berdan di nav 
hucreyên timura penceşêrê de. Pê re 
jî madeyên ku mekanîzmaya xwepa- 
rastina laşê mirov baştir bikin di tev- 
gerê de hatin bikaranîn û bi vê yekê re 


jî êrişên li ser hucreyên penceşêrê bi 
hêztir bûn. Ev metod heta niha di la- 
baratuarê de bi awayekî serkeftî bi 
encam bûye. ^anyar dixwazin di 
demên pêş de vê metoda nû ya li dijî 
penceşêrê li ser mirovan jî biceribî- 
nin. 

Rêveberê tîma vê xebatê Dr. Guy 
Ungerechts diyar kir ku ji bo ku ew bi- 
gihêjin encameke bi bandor, wan gu- 
herînin genetîk li ser vîrûsa sorikan 


iîn. Ungerechts herwiha der- 
barê pêkanîna vê metodê jî wiha 
axivî: “Em ê vê metodê li ser nexwe- 
şên penceşêrê yên ku nexweşiya wan 
giran bûye biceribînin. Bi vî awayî em 
ê bibînin ka ev metod çiqasî bikêr e û 
çi bandora erênî dike. Rêveberê tîmê 
herwiha da zanîn ku ev gav bi serketî 
be, wê bibe dora bikaranîna vê me- 
todê ya li ser nexweşên timura pence- 
şêrê. 

Di navbera nerdu wêneyan de 6 cûdahî 
hene, fermo wan bibînin? 


Rojbûn an jî fahiya te ye u tu jî dixwazî wêneyê 
xwe li vir bibînî? Naxwe ji me re bişîne vê navnîşanê: 

info@rudaw.eu 


Hirç 

dixwaze 

here 

nepoxa 

(balon) 

xwe bîne, 

hûn 

dikarin 
alîkariya 
wî bikin? 


Hîdayet 

H îdayet 8 salî ye û diçe dibistana 
seretayî. Dê û bavê Hîdayet 
kurdên Anatoliya Navîn in. Bi 
malbatî li Almanyayê li bajarê Trois- 
dorfê dimînin. Du xwişkên Hîdayet 
hene û herdem ew bi wan re bi zimanê 
kurdî û almanî dipeyive. Ew gellek hez 
ji dibistanê dike û dixwaze bibe polîs. 
Hîdayet hersal bi malbata xwe re diçe 
gund. Bapîr û dapîra wî li gund dijîn. 
Gava Hîdayet û nerdu xwişkên wî diçin 
gund, bapîr û dapîra wan pirr kêfxweş 
dibin. Hîdayet ji lîstikên kompîtûrê 
gellek hez aike. 










Pêkenok 

R ojek ji rojan Ronahî li 
ber deriye malê seki- 
niye û digirî. Jinek wî 
dibine u je dipirse: Kure 
min tu ji bo çi digirî? 

Ronahî dibersi- 
vîne: Diya min 

pisîkên min ên biçûk avêtin derve 
Jinik: Wisa xuyaye tu gellekî li 
ber wan dikevî? Lê ew di- 
karin li derve jî bijîn. 

Ronahî: Na na, ji bo wê 
yekê nagirîm. Min dixwest 
ez wan bavêjim derve. 































































































